மோடியின் பேச்சு பொறுப்பற்றத்தனமானது – சீமான்

தமிழகத்தில் பயங்கரவாதம் பெருகிவிட்டது எனும் மோடியின் பேச்சு பொறுப்பற்றத்தனமானது என நாம் தமிழர் கட்சியின் தலைமை ஒருங்கி ணைப்பாளர் சீமான் கண்டனம் தெரிவித்துள்ளார்.

திருவள்ளூர் அருகே செங்குன்றத்தில் செய்தியாளர்களிடம் பேசிய அவர்,

பிரதமர் மோடி தமிழகத்திற்குக் கொண்டு வந்த ஒரே ஒரு நல்ல திட்டத்தைச் சொல்லச் சொல்லுங்கள். பார்க்கலாம். அவர்கள் கொண்டு வருவது எல்லாமே நலத்திட்டங்கள் என்றால் அதனை எதற்காக கேரளாவிற்கோ, ஆந்திராவிற்கோ, கர்நாடகாவிற்கோ கொண்டு செல்வதில்லை. எட்டுவழிச் சாலையை அமைத்தே தீருவேன் என்று பாராளுமன்றத்தில் பேசுகிற அமைச்சர்கள் ஒருவர்கூட காவிரி மேலாண்மை வாரியத்தை அமைத்தே தீருவேன் எனக் கூறவில்லையே.?

தமிழகத்தில் பயங்கரவாதம் பெருகிவிட்டது என்கிறார் பிரதமர் மோடி. சொந்த மாநில மக்களைப் பல்லாயிரக்கணக்கில் கொலைசெய்துவிட்டு, அவர்க ளின் சாவை காரில் நாய் அடிப்பட்டால் எவ்வாறு உணர்கிறேனோ அவ்வாறு உணர்கிறேன் என்று சொல்வதைவிட ஒரு பயங்கரவாத மன நிலையுண்டா? எதற்கெடுத்தாலும் தமிழகத்தில் பயங்கரவாதம் பெருகிவிட்டது என்கிறார்கள். தமிழகத்தில் ஆர்.எஸ்.எஸ். இயக்கத்தைத் தவிர வேறு யார் ஆயுதத்தை வைத்துப் பயிற்சி எடுக்கிறார்கள்.? எனவே, இதுகுறித்தான பிரதமர் மோடியின் பேச்சு பொறுப்பற்றத்தனமாக இருக்கிறது.

எய்ம்ஸ் மருத்துவமனையைக் கொண்டு வருவோம் என்கிறார்கள். ஐந்தாண்டு கால ஆட்சியே முடியப் போகிறது. இனி எப்போது கொண்டுவரப் போகி றார்கள்.? அம்மையார் ஜெயலலிதா இருந்தபோது அதனை அமைப்பதற்கென 4 மருத்துவமனைகளைத் தேர்வுசெய்து அறிவித்தார்கள். அப்போது கொண்டுவராது, இப்போது கொண்டு வருவேன் எனக் கூறுவது வாக்குகளைப் பெறுவதற்காகத்தானே? எய்ம்ஸ் மருத்துவமனை குறித்த வெற்று வார்த்தைகள்தான் வருகிறதோ ஒழிய, அதனை அமைப்பதற்கான வேலைத்திட்டத்தையே இவர்கள் தொடங்கவில்லை.

நாம் தமிழர் கட்சி நாடாளுமன்றத் தேர்தலில் தனித்துப் போட்டியிடும். வாக்குச்சீட்டு முறையிலே தேர்தல் நடத்தப்பட வேண்டும் என்கிற கோரிக்கை மிக நியாயமானது. அதனை நாங்கள் வரவேற்கிறோம். மின்னணு வாக்குப் பதிவு முறையைக் கண்டறிந்த அமெரிக்கா உட்பட எல்லா நாடுகளுமே அதனைக் கைவிட்டு விட்டது. நைஜீரியாவும், இந்தியாவும்தான் இன்னும் அம்முறையைக் கடைபிடித்துக் கொண்டிருக்கிறது. ஆகவே, வாக்குச்சீட்டு முறைக்குத் திரும்ப வேண்டும் என்று வலியுறுத்துகிறோம். இவ்வாறு கூறினார்.


சமுதாய கேள்விகளுக்கு பதில் சொல்லுங்கள்: வேதமூர்த்திக்கு பேராசிரியர் இராமசாமி  வலியுறுத்தல்

மித்ரா எனப்படும் மலேசிய இந்திய உருமாற்றுப் பிரிவின் நிதிகள் இந்தியர்களுக்கு வழங்கப்பட்ட விவகாரத்தில் எழுப்பப்படும் கேள்விகள், சந்தேகங்களுக்கு பிரதமர் துறை அமைச்சர்  பி.வேதமூர்த்தி தெளிவான விளக்கத்தை வழங்க வேண்டுமென பினாங்கு துணை முதல்வர் பேராசிரியர் டாக்டர் பி.இராமசாமி நேற்று வேண்டுகோள் விடுத்தார்.

இந்திய சமுதாய இயக்கங்களுக்காக அவர் வழங்கியதாகக் கூறும் 99,375,199.20 வெள்ளி விவகாரம் அடுத்த சில நாட்கள், வாரங்கள், அல்லது மாதங்களில் கடுமையான கேள்விக்கணைகளுக்கு வித்திடும்.

 இந்திய சமுதாயத்தில்  இது தொடர்பாக கடுமையான அதிருப்தி நிலவி வருகிறது, சில மாதங்களுக்கு முன்னர் மித்ரா வழங்கியதாகக் கூறப்பட்ட  35 மில்லியன் வெள்ளி விவகாரத்தில் ஒரு வெளிப்படையான  விளக்கம் வழங்கப்படவில்லை. மேலும் தகுதியானவர்களுக்கு அது  வழங்கப்பட்டதா? ஏழைகளுக்கு அது  போய்ச் சேர்ந்ததா என்ற கேள்வி எழுந்தது.

மணப்பெண் அலங்காரம், ரசிகர் மன்றம், கார் கம்பெனிகள், பாலர் பள்ளிகளுக்கு தரவா இந்த நிதி வழங்கப்பட்டது?

ஏழை இந்திய சமுதாயத்தை கைதூக்கி விட கொண்டுவரப்பட்ட நிதி  இந்தியர் அல்லாத அமைப்புகளுக்கு தரப்பட்டது ஏன்?

கண் மருத்துவமனை, பொது பல்கலைக்கழக மையத்திற்கு மித்ரா நிதியை வழங்க வேண்டிய அவசியம் என்ன?


தாயிடம் பேரம் பேசிய ஆசிரியர் விவகாரம். விசாரணை தீவிரம்

கோலாலம்பூர்,

இளம் பெண் ஒருவருக்கு வேலை வாங்கித் தருவதாகச் சொல்லி, அப்பெண்ணுடன் பாலியல் உறவு கொள்வதற்கு பெண்ணின் தாயிடமே பேரம் பேசிய தமிழ்ப்பள்ளி ஆசிரியர் ஒருவரின் செயல் நாடு தழுவிய நிலையில் சர்ச்சையையும் கண்டனத்தையும் ஏற்படுத்தி வருகிறது.

குறிப்பிட்ட அந்த ஆசிரியருக்கு எதிராக போலீசில் பல புகார்கள் செய்யப்பட்டும் அவருக்கு எதிராக இன்னமும் எந்த நடவடிக்கை எதுவும் எடுக்கப்படவில்லை. எனினும், அம்முன்னாள் ம.இ.கா. தலைவருடன் தொலைபேசி உரையாடலில் ஈடுபட்டிருக்கும் மாதின் ஒத்துழைப்பை தாங்கள் நாடுவதாக சிலாங்கூர் போலீஸ் தலைவர் ஃபாட்சில் அஹ்மட் கூறினார்.

தன் மகளிடமிருந்து பாலியல் சலுகையை எதிர்பார்க்கும் அந்த ஆடவர் குறித்து சம்பந்தப்பட்ட அந்த மாது முன் வந்து போலீசில் புகார் செய்ய வேண்டும். இது பற்றிய விசாரணை இன்னும் பூர்வாங்க நிலையிலேயே உள்ளது என்று அவர் தெரிவித்தார்.

Read More: Malaysia Nanban News paper on 4.11.2017


சிறுநீரக கோளாறு! 40000 பேர் பாதிப்பு!

நீரிழிவு நோய் காரணமாக ஏற்படும் சிறுநீரக பாதிப்புச் சம்பவங்கள் நாட்டில் அதிகரித்து வருகின்றன. இந்த நிலைமை நீட்டிக்குமேயானால், 2030-ஆம் ஆண்டுக்குள் இம்மாதிரியான சம்பவங்களில் உலக நாடுகளில் மலே சியா முன்னணி வகிக்கும் என்று சுகாதார துணை அமைச்சர் டாக்டர் ஹில்மி யாஹ்யா கூறுகிறார். கடந்த ஆண்டு முதல், நாடு முழுவதும் சிறுநீரகக் கோளாறினால் பாதிக்கப்பட்ட 40,000 பேர் பதிவாகியுள்ளனர். மலே சியர்களிடையே காணப்படும் ஆரோக்கியமற்ற வாழ்க்கை முறை காரணமாக இந்த எண்ணிக்கை அதிகரிக் கும் வாய்ப்புள்ளது என்பதை அவர் சுட்டிக்காட்டினார். உடல் பருமன், உயரிய ரத்த அழுத்தம், நீரிழிவு நோய் ஆகியவற்றின் காரணமாக சிறுநீரகம் பாதிப்படையலாம். நிலைமை கட்டுப்படுத்த நடவடிக்கை எடுக்கத் தவறினால் இவ்விஷயத்தில் உலகில் நாமே முன்னணி வகிப்போம் என்றார் அவர்.


கண்ணீர் மல்க விடை கொடுத்த அற்புதம்மாள்... கையசைத்து விடை பெற்ற பேரறிவாளன்

வேலூர்:

ராஜீவ் கொலையில் தண்டனை பெற்ற பேரறிவாளனின் பரோலை நீட்டிக்க அரசு அனுமதிக்காத நிலையில் பேரறிவாளன் இன்று வேலூர் சிறைக்குத் திரும்பினார். முன்னாள் பிரதமர் ராஜீவ்காந்தி படுகொலை செய்யப்பட்ட வழக்கில் பேரறிவாளன் 27 ஆண்டுகளாக சிறைத் தண்டனை அனுபவித்து வருகிறார். இந்நிலையில் அவருடைய தந்தை குயில்தாசனின் உடல்நிலை மோசமாக உள்ளதால் மருத்துவ சிகிச்சைகளின் போது பேரறிவாளன் பக்கத்தில் இருக்கும் விதமாக அவரை பரோலில் விட வேண்டும் என்று பேரறிவாளனின் தாயார் அற்புதம்மாள் தமிழக முதல்வரிடம் வேண்டுகோள் விடுத்தார்.

தொடர்ந்து இது தொடர்பாக அவர் அரசுக்கு மனு அளித்து வந்த நிலையில் எதிர்பாராத விதமாக திடீரென பேரறிவாளனை ஆகஸ்ட் மாதம் 24ம் தேதி பரோலில் விட்டது தமிழக அரசு. ஆனால் பரோல் காலத்தில் அவர் வீட்டை விட்டு வெளியே செல்லக் கூடாது என்பன உள்ளிட்ட கடுமையான நிபந்தனைகள் விதிக்கப்பட்டன. இதனைத் தொடர்ந்து ஆகஸ்ட் 24ம் தேதி நள்ளிரவு ஜோலார்பேட்டையில் உள்ள தன்னுடைய வீட்டிற்கு பலத்த பாதுகாப்புடன் அழைத்து வரப்பட்டார். இந்நிலையில் பேரறிவாளனின் தந்தையின் சிகிச்சையை தொடர வசதியாக பரோல் காலத்தை நீட்டிக்க வேண்டும் என்று இரண்டாவது முறையாக அற்யுதம்மாள் அரசுக்கு கோரிக்கை விடுத்தார். இதனை ஏற்ற அரசு பரோலை மேலும் ஒரு மாத காலம் பரோலை நீட்டித்தது. மூன்றாவது மாதமாக இந்த முறையும் பேரறிவாளனின் பரோலை நீட்டிக்க அற்யுதம்மாள் மற்றும் அரசியல் கட்சியினர் அரசை வலியுறுத்தினர். எனினும் அரசு அனுமதி அளிக்காத நிலையில் இன்றோடு 2 மாத கால பரோல் முடிந்து பேரறிவாளன் மீண்டும் வேலூர் சிறைக்கு அழைத்து செல்லப்பட்டார். காவல் வாகனத்தில் ஏறி சிறைக்கு புறப்பட்ட பேரறிவாளனுக்கு அவருடைய தாய் மற்றும் உறவினர்கள் கண்ணீர் மல்க பிரியாவிடை அளித்தனர். கையசத்தபடியே காவல்துறையினரின் வாகனத்தில் ஏறி சிறைக்கு புறப்பட்டார் பேரறிவாளன். இனி பரோல் கேட்டு விண்ணப்பிக்கப் போவதில்லை என்றும் மகனின் நிரந்தர விடுதலைக்காக போராடப் போவதாகவும் கூறியுள்ளார் அவரது தாயார் அற்புதம்மாள்.


சரோஜாவை சிக்கவைக்கும் வீடியோ, ஆடியாே பதிவு! அதிரவைக்கும் பெண் அதிகாரி!

அமைச்சர் சரோஜா லஞ்சம் வாங்கியது குறித்த வீடியோ, ஆடியோ ஆதாரங்கள் தன்னிடம் இருப்பதாக தருமபுரி மாவட்ட குழந்தைகள் நல அலுவலர் ராஜமீனாட்சி அதிர்ச்சித் தகவலை வெளியிட்டுள்ளார். மறைந்த முன்னாள் முதல்வர் ஜெயலலிதாவால் தருமபுரி மாவட்ட குழந்தைகள் நல அலுவலராக நியமிக்கப்பட்டவர் ராஜமீனாட்சி. ஒப்பந்த அடிப் படையில் நியமிக்கப்பட்டுள்ள தன்னை நிரந்தரமாக பணியில் அமர்ந்த சமூகநலத்துறை அமைச்சர் சரோஜா, 30 லட்சம் ரூபாய் லஞ்சம் கேட்டதாக பகீர் குற்றச்சாட்டை முன்வைத்து பரபரப்பை ஏற்படுத்தினார் ராஜமீனாட்சி. இந்தநிலையில், சென்னை காவல்துறை ஆணையர் கரண்சின்காவை இன்று நேரில் சந்தித்து அமைச்சர் சரோஜா மீது, ராஜமீனாட்சி லஞ்சப் புகார் கூறினார். இதைத் தொடர்ந்து செய்தியாளர்களிடம் பேசிய அவர், "வேலை வழங்க அமைச்சர் சரோஜா என்னிடம் லஞ்சம் கேட்டார். பணியிட மாற்றத் துக்காக எனது தந்தையிடம் பத்து லட்சம் ரூபாய் லஞ்சம் வாங்கினார். கடந்த ஞாயிற்றுக்கிழமை தன்னுடைய வீட்டுக்கு அழைத்து என்னை சரோஜா மிரட் டினார். அப்போது, அவர் என்னை தரக்குறைவாக பேசினார். பணம் தரவில்லை எனில் வேலையை விட்டு நீக்கிவிடுவதாக அமைச்சர் என்னை மிரட்டினார். ராஜி னாமா செய்யாவிடில் கொலை செய்து விடுவதாக சரோஜா மிரட்டினார். எக்காரணத்தைக் கொண்டும் வேலையை ராஜினாமா செய்யமாட்டேன்.


இந்த இருவர் வழியில்தான் எங்கள் பயணம்! சொல்கிறார் ஓ.பி.எஸ்

தர்மயுத்தம் வெற்றிப்பாதையை நோக்கி சென்று கொண்டிருக்கிறது என்று ஓ.பன்னீர்செல்வம் தெரிவித்துள்ளார். ஜெயலலிதா மறைவுக்குப் பிறகு, அ.தி.மு.க இரண்டாக உடைந்தது. அ.தி.மு.க மீண்டும் இணைய வேண்டும் என்றால், டி.டி.வி.தினகரன் மற்றும் சசி கலா குடும்பத்தினர் கட்சியை விட்டு விலக வேண்டும் என்னும் முக்கிய நிபந்தனையை ஓ.பன்னீர்செல்வம் அணி முன்வைத்தது. தினகரனுக்கும் கட்சிக் கும் எந்த சம்பந்தமும் இல்லை என்று எடப்பாடி பழனிசாமி அணி தரப்பில் தெரிவித்தனர். இதனிடையே, இரட்டை இலைச் சின்னத்தைப் பெற, டி.டி.வி தினகரன் தேர்தல் ஆணையத்துக்கு லஞ்சம் கொடுக்க முயன்றதாக ஏப்ரல் மாதம் கைது செய்யப்பட்டார். ஜூன் 1 ஆம் தேதி அவருக்கு ஜாமீன் கிடைத்தது. சிறை செல்வதற்கு முன்னர் அ.தி.மு.க-விலிருந்து ஒதுங்கிக்கொள்வதாக அறிவித்தார் தினகரன். ஆனால், சிறையிலிருந்து வந்ததும் கட்சியிலிருந்து என்னை நீக்கும் அதிகாரம் பொதுச்செயலாளருக்கு மட்டுமே உள்ளது என்று தெரிவித்து, எடப்பாடி பழனிசாமி அணியைக் கலங்கடித்துள்ளார். தினகரனுக்கு ஆதரவு தெரிவிக்கும் எம்எல்ஏ-க்களின் எண்ணிக்கை 31 ஆக உயர்ந்துள் ளது. தற்போதைய நிலவரப்படி, எடப்பாடி பழனிசாமி ஆதரவு எம்எல்ஏ-க்கள் எண்ணிக்கை 91 ஆகவும் ஓ.பி.எஸ் ஆதரவு எம்எல்ஏ-க்கள் எண்ணிக்கை 12 ஆகவும் உள்ளது. இந்நிலையில் அ.தி.மு.க இணைப்பு குறித்தும், ஓ.பி.எஸ் அணியின் நிலைப்பாடு குறித்தும் சென்னை விமான நிலையத்தில் ஓ.பன்னீர்செல்வத்திடம் நிருபர்கள் கேள்வி எழுப்பினர். அதற்கு பதிலளித்த அவர், நாங்கள் நடத்தும் தர்மயுத்தம் வெற்றிப்பாதையை நோக்கி செல்கிறது. டி.டி.வி.தினகரனை அ.தி. மு.க எம்.எல்.ஏக்கள் சந்திப்பது பற்றி ஏற்கனவே கூறிவிட்டோம். எம்.ஜி.ஆர், ஜெயலலிதா வழியில் எங்கள் அணி செல்கிறது. எங்களுக்கு நிச்சயம், வெற்றிக் கிடைக்கும்’ என்று தெரிவித்துள்ளார்.


கடவுளை விட உங்கள் அப்பாவை தான் நம்புகிறேன்!!

ஆயுள் தண்டனை விதிக்கப்பட்டுள்ள அரசியல் கைதியான சச்சிதானந்தம் ஆனந்தசுதாகரின் மகள் சங்கீதா தனது அப்பாவை மன்னித்து விடுதலை செய்யுமாறு மைத்திரிபால சிறிசேனவின் மகள் சத்துரிகாவுக்கு உருக்கமான கடிதம் ஒன்றை நேற்று எழுதியுள்ளார்.

அந்தக் கடிதத்தில் தெரிவிக்கப்பட்டுள்ளதாவது,

அன்புடன் சத்துரிகா அக்காவுக்கு!

அம்மாவையும் இழந்து அப்பாவையும் பிரிந்து நானும் அண்ணாவும் அநாதையாய் இருக்கின்றோம். நான் அம்மாவின் வயிற்றில் இருந்தபோதே அப்பா கைது செய்யப்பட்டார். எனக்கு இன்று பத்து வயது. இதுவரைக்கும் அப்பாவுடன் பாசமாக பழகியது இல்லை. அம்மாவின் மரண வீட்டில் தான் அப்பாவின் மடியில் இருக்க கிடைத்தது. அதுவும் கொஞ்சநேரமே.

அம்மா இல்லாத இந்த வீட்டில் நானும் அண்ணாவும் அப்பாவுடன் இருக்க ஆசையாய் இருக்கு. அக்கா உங்களுக்குத் தெரியும், அப்பாவின் பாசமும் அருமையும். நீங்கள் கருணை வைத்து உங்கட அப்பாவுக்கு கொஞ்சம் சொல்லி எங்கட அப்பாவை மன்னித்து விடச்சொல்லுங்கோ.

அக்கா நான் இப்ப கடவுளை விட உங்கட அப்பாவைதான் நம்புறன். ஏனென்றால் இந்த உலகத்தில் அவரால் மட்டும் தான் எங்கட அப்பாவை விடுவிக்க முடியும். இது நடக்க நீங்களும் உங்கட அப்பாவிடம் சொல்லுங்கோ. அன்புள்ள அக்கா, அம்மாவும் அப்பாவும் இல்லாத இந்த வீட்டில் எங்களுக்கு வாழவே பிடிக்கவில்லை.

அக்கா என்னை உங்கள் தங்கையாக நினைத்து எனது அப்பாவை விடுதலை செய்ய நீங்களும் உதவுங்கள்.

நன்றி
இப்படிக்கு
சங்கீதா


அம்பர் தெனாங் தமிழ்ப்பள்ளி திடல் பறிபோகும் அபாயம்!

நாட்டில் ரப்பர் ஏற்றுமதிக்கு பெரும் பங்காற்றிய இந்தியர்கள் அதிகமானோர் வாழ்ந்த டிங்கில் அம்பர் தெனாங் தோட் டத்திலுள்ள தமிழ்ப்பள்ளிக்கான திடலை, மேம் பாட்டு நிறுவனமான சைம் டார்பி நிறுவனம் மீட்டுக்கொள்ள கடிதம் வழங்கியிருக்கும் தகவல் உண்மையானால் அதற்கான காரணகர்த்தா யார் என்பதை மலேசிய இந்தியர்களோடு நண்பன் குழுவும் அறிந்து கொள்ள விரும்புகின்றது. மலேசியாவில் 60 ஆண்டுகளாக சுதந்திரத்திற்குப் பின்னரும் தமிழ்ப் பள்ளியை மையமாக வைத்து அரசியல் சித்து விளையாட்டினை நகர்த்தி வரும் மஇகாவின் செயல்பாடுகளினால் அம்பார் தெனாங் தமிழ்ப்பள்ளிக்கான திடலை சம்பந்தப்பட்ட நிறுவனம் மீட்டுக் கொள்வதற்கு கடிதம் வழங்கியிருப் பதாக கூறப்படுவது உண்மையா? நில உரிமை நிரந்தரமா?: டெங்கில் அம்பார் தெனாங் தோட்டத் தமிழ்ப்பள்ளிக்கு மேம்பாட்டு நிறுவனம் வழங்கி யிருக்கும் தற்போதைய இடம் நிரந்த ரமானதா என்ற கேள்விக்கு நண்பன் குழு விடை தேட விழைகின்றது. மேலும் அம்பார் தெனாங் தோட்டத் தமிழ்ப் பள்ளிக்கு ஒதுக்கீடு செய்யப்பட்ட நில அளவிலும் பல்வேறு சந்தேகங்கள் எழுந்துள்ளதாகவே நண்பன் குழு அறிகின்றது. *டத்தோஸ்ரீ ஹிஷாமுடின் உசேன் ஓன் 13.8.2008 ஆம் தேதியிடப்பட்ட Tmp pk (CSR) 1/1 Dd 1 என்ற கடிதத்தின் வழி அம்பார் தெனாங் தோட்டத் தமிழ்ப் பள்ளிக்கு 3 ஏக்கர் நிலம் வழங்கப்படும் என்ற தகவல் இருந்துள்ளது. *டத்தோ கோகிலன் பிள்ளை 20.8.2008ஆம் நாள் தேதியிடப்பட்ட குஙக/79/8/2008 என்ற கடிதத்தின் வழி மேம்பாட்டு நிறுவனம் 2.5 ஏக்கர் நிலப் பரப்பினை ஏற்பாடு செய்வதாகவும் (வழங்கவில்லை) (ஞஞுணூண்ஞுணாதடீத தணணாதடு ட்ஞுணதூஞுஞீடிச்டுச்ண ஞதடுச்ண ட்ஞுட்ஞஞுணூடி) பள்ளி யின் திடலைப் பயன்படுத்துவதற்கு அனுமதி தருவதாகவும் குறிப்பிடப்பட் டிருந்தது. *ஆட்சிக் குழு உறுப்பினர் வீ.கணபதி ராவ் 2.4.2017ஆம் பத்திரிகை அறிக்கையின் வழி (மலேசிய நண்பன் அல்ல) டெங்கில் அம்பார் தெனாங் தோட்டத் தமிழ்ப்பள்ளிக்கு 3.9 ஏக்கர் நிலம் வழங்கப்பட்டு இருப்பதாகக் கூறியிருந்தார். மேற்கண்ட மூன்று வகையான செய்திகள் அம்பார் தெனாங் பகுதியில் வாழும் இந்தியர்களைக் குழப்பத்தில் ஆழ்த்தியுள்ளதோடு தமிழ்ப் பள்ளியை மைய மாக வைத்துக் கொண்டு ஒவ்வொருவரும் அரசியல் நடத்தி வருகின்றனரா என்ற கேள்வி எழுந்திருப்பது நியாயமாகவே நண்பன் குழு கருதுகின்றது! கேள்விகளுக்கு பதில் வருமா? * டெங்கில் அம்பார் தெனாங் தோட்டத் தமிழ்ப்பள்ளிக்கு ஏற்பட்டுள்ள நெருக்கடிக்கு; * அம்பார் தெனாங் மஇகா முழுமையான பொறுப்பினை ஏற்றுக் கொள்ளுமா? * தமிழ்ப் பள்ளிக்கான நிலத்தில் ஆலயத்தினை அமைப்பதற்கான முடிவினை யார் எடுத்தது? * தமிழ்ப் பள்ளிக்கான திடல் வசதியை ஏன் மஇகா கேட்டுப் பெறவில்லை! * சிலாங்கூர் மாநில மக்கள் கூட்டணி அரசாங்கத்தின் இந்திய ஆட்சிக் குழு உறுப்பினர் கலங்கிய நீரில் மீன் பிடிக்கின்றாரா? * தமிழ்ப் பள்ளிக்கான நிலத்தின் அளவுகளில் வேறுபாடுகள் காணப்படுகின்றதே ஏன்? போன்ற அவசியமான அவசரமான கேள்விகளுக்கு மஇகா பொறுப்போடும், சிலாங்கூர் மாநில ஆட்சிக்குழு உறுப்பினர் நிதானத்தோடும் பதில் தருவார் களா? என நண்பன் குழு காத்திருக்கின்றது!


அமெரிக்காவில் இருந்து பாகிஸ்தானியர்கள் 52 பேர் நாடு கடத்தல்

இஸ்லாமாபாத்,

அமெரிக்காவில் இருந்து பாகிஸ்தானைச் சேர்ந்த 52 பேரை நாடு கடத்த அமெரிக்க குடியுரிமைத்துறை உத்தரவு பிறப்பித்தது. அமெரிக்காவில் விசா காலம் முடிந்த பிறகும் தங்கள் நாடுகளுக்கு திரும்பாமல் சட்டவிரோதமாக தங்கி இருக்கும் பிற நாடுகளைச் சேர்ந்தவர்களை கைது செய்து, நாடு கடத்த டிரம்ப் நிர்வாகம் நடவடிக்கை எடுத்து வருகிறது.

அந்த வகையில் விசா காலம் முடிந்த பிறகும் தங்கி இருந்தவர்கள், குற்றவழக்குகளில் தண்டனை பெற்றவர்கள் என பாகிஸ்தானை சேர்ந்த 53 பேரை நாடு கடத்த அமெரிக்க குடியுரிமைத்துறை உத்தரவு பிறப்பித்தது.

அவர்களை தனிவிமானம் மூலம் பாகிஸ்தான் அழைத்து செல்ல முடிவு செய்யப்பட்ட நிலையில், அந்த 53 பேரில் ஒருவருக்கு திடீர் உடல்நலக்குறைவு ஏற்பட்டது. இதையடுத்து, அவரை தவிர மற்ற 52 பேரும் பலத்த பாதுகாப்புடன் தனி விமானத்தில் பாகிஸ்தான் புறப்பட்டனர். இந்நிலையில் அந்த விமா னம் பாகிஸ்தான் தலைநகர் இஸ்லாமாபாத் வந்தடைந்தது. இதையடுத்து பாகிஸ்தானைச் சேர்ந்த 52 பேரும் அந்நாட்டு அதிகாரிகளிடம் ஒப்படைக்கப்பட்டனர்.


ஒரு வயது மகளின் மரணத்தில் மர்மம்.

(ஈப்போ) ஓராண்டுக்கு முன்பு தனது ஒரு வயது மகளின் மரணம் குறித்து புது ஆதாரங்கள் கிடைத்துள்ளதால் போலீசார் புலன் விசாரணையை மீண்டும் தொடங்கக் கோரி தாயார் ஒருவர் போலீஸ் புகார் செய்துள்ளதோடு புலன் விசாரணைக்கு உத்தரவிடும்படி போலீஸ் படைத் தலைவருக்கு கடிதம் எழுதியுள்ளார். கடந்த ஆண்டு பிப்ரவரி 26ஆம் தேதி எனது ஒரு வயது மகள் தேவதாரணி த/பெ லிங்கம் மருத்துவமனையில் மரணமுற்றார். இவரது மரணத்திற்கு வயிற்றின் உள் பகுதியில் ஏற்பட்ட ரத்தக் கசிவு என்று மருத்துவ அறிக்கையில் குறிப்பிடப்பட்டிருந்தது. தொடக்கத்தில் மகளின் மரணம் குறித்து போலீசார் புலன் விசாரணை மேற்கொண்ட போது என்னையும் என் தாயாரையும் சந்தேகத்தின் பேரில் கைது செய்து 10 நாட்கள் காவலில் வைத்து விசாரணை மேற்கொண்டனர் என்று தாயார் பரிமளா த/பெ ராமசாமி (வயது 36) கூறினார். சம்பவம் வீட்டில் நடந்த சமயம் நான் வேலைக்கு சென்று விட்டேன். வேலை இடத்தில் தகவல் கிடைத்து புந்தோங் அரசாங்க மருத்துவமனைக்கு வந்த போது மகள் இறந்துவிட்டதாக கூறினார் கள். அதிர்ந்து போனேன். நான் காலையில் வேலைக்கு செல்லும் போது மகள் நல்ல நிலையில் இருந்தார். பிறகு எப்படி இது நடந்தது என்று எனக்குத் தெரியவில்லை என்று போலீசாரிடம் தெரிவித் தேன். 10 நாள் தடுத்து வைக்கப்பட்ட பிறகு என்னையும் என் தாயாரையும் விடுவித்தனர். மரணமுற்ற மகளின் பிரேதப் பரிசோதனை அறிக்கையை பெறுவதற்கு முயற்சிகள் மேற்கொண்டேன். ஆனால் முடியவில்லை. இறந்ததற்கு காரணம் கூறும் அறிக்கை வழங்கப்பட்டது. அதில் மரணத்திற்கு வயிற்றின் உள் பகுதியில் ஏற்பட்ட ரத்தக் கசிவு என்று குறிப் பிடப்பட்டிருந்தது என்பதன் அடிப்படையில் மகளின் மரணத்தில் மர்மம் உள்ளது என்று கூறி இரண்டு போலீஸ் புகார்கள் செய்தேன். புலன் விசாரணையை துரிதப்படுத்துவதில் மெத்தனப் போக்கு நிலவுகிறது. இவ்விவகாரத்தை பத்து காஜா நாடாளுமன்ற உறுப்பினர் வீ.சிவகுமாரிடம் கொண்டு சென்றோம். நேற்று பேரா ஜசெக அலுவலகத்தில் செய்தி யாளர்களிடம் பரிமளா விவரங்களை தெரிவித்தார். கிரிமினல் சம்பவங்களில் புது ஆதாரங்களின் பேரில் போலீசார் புலன் விசாரணை தொடங்கலாம். இதற்கு சட்டத்தில் இடமிருக்கிறது. செய்யாத குற்றத் திற்காக 10 நாட்கள் தடுத்து வைத்து தாயாரையும் பாட்டியையும் விசாரித்த போலீசார் புது ஆதாரங்கள் பேரில் புலன் விசாரணையை தொடங்கலாம். போலீஸ் புகார் செய்யப்பட்டும் போலீசார் புலன் விசாரணையை தாமதப்படுத்துவது அதிர்ச்சியையும் வேதனையும் தருகிறது. தங்கள் மகளின் மரணத் திற்கு யார் காரணம் என்பதை தெரிந்து அவர்களை சட்டப்படி தண்டிக்கப்பட வேண்டும் என்ற அந்த தாயாரின் கண்ணீர் நியாயமானது தானே என்று சிவகுமார் கூறினார்.போலீஸ் படைத் தலைவருக்கு இவ்விவகாரம் குறித்து கடிதம் எழுதுவேன் என்றும் கூறினார்.


வரலாற்றில் இடம்பிடித்தார் அகிலன் தணிகாசலம்.

கோலாலம்பூர், மே 28-15 முறை சாம்பியன் பட்டம் வென்ற பென் அஸ்க் ரென்னுடன் மோதி வரலாற்றில் இடம் பிடித்தார் மலேசிய வீரர் அகிலன் தாணி.(Mixed Martial Arts) எனப்படும் கலப்பு தற் காப்புக் கலைப் போட்டியின் அனைத்துலக வெல்டர்வெயிட் சாம்பியன் பட்டத் திற்கான போட்டி நேற்று முன் தினம் சிங்கப்பூர் உள்ளரங்கில் நடை பெற்றது. செந்தூலைச் சேர்ந்த அகிலன் த/பெ தணிகாசலம் எனும் 22 வயது இளைஞர் முதல் முறையாக சிங்கப்பூரில் நடைபெற்ற வெட்ரல் வெயிட் ஓன் சாம் பியன் போட்டிக்கு முன்னேறினார்.இப்போட்டியில் 22 வயதான அகிலன் தாணி, 32 வயதான அமெரிக்காவின் பென் அஸ்க்ரென்னுடன் மோதினார். 15 முறை சாம்பியன் பட்டத்தை வென்றுள்ள பென் அஸ்க் ரென்னுக்கு மிகப் பெரிய சவாலாக அகிலன் தாணி விளங்கினார். போட்டி தொடங்கிய முதல் சுற்றில் கடுமையான போராட்டங்களை அகிலன் தாணி தோல்வி கண்டதுடன் பென் அஸ்க்ரென்னிடம் வெற்றியை பறி கொடுத்தார். 3 நிமிடங்களுக்குள் அகிலன் தாணி இப்போட்டியில் தோல்வி கண்டு விட்டார் என பல விமர்சனங்கள் சமூக வலலைத் தளங்களில் பரவி வருகிறது. தோல்வி கண்டாலும், அகிலன் தாணி இப்போட்டியில் களமிறங்கி விளையாடியது தான் சாதனை என்று பலர் அவருக்கு ஆதரவாக பேசி கருத்துக்களை பதிவு செய்து வருகின்றனர். சிங்கப்பூரை மையமாக கொண்டு செயல்படும் எம்எம்ஏ அமைப் பின் ஏற்பாட்டிலான ஒன் ஃபைட் போட் டிகளில் பங்கேற்ற அதே வேளையில் அமெரிக்கா, தாய்லாந்து மற்றும் வியட்நாம் ஆகிய நாடுகளில் தொடர்ந்து பயிற்சிகளையும் அவர் பெற்று வந்தார். இதுவரை அகிலன் 7 வெற்றிகளை நிலைநாட்டியுள்ளார். இதில் மூன்று நாக்-அவுட் வெற்றிகளாக அமைந்தது. ஆனால் பென் அஸ்க்ரென் 15 முறையாக சாம்பியன் பட்டத்தை வென்றிருந்தார். அகிலன் தாணியை வீழ்த்தி 16ஆவது முறையாக வெற்றியை கைப்பற்றியுள்ளார்.கலப்பு தற்காப்புக் கலைப் போட்டியில் அகிலன் தாணியைக் காட்டிலும் அனு பவங்களும், ஆற்றலையும் அவர் அதிகம் கொண்டுள்ளார். இப்படிப்பட்ட ஒரு ஜாம்பவான் வீரரு டன் களமிறங்கி அவருக்கு சவாலான போட்டியை கொடுத்ததே அகிலன் தாணி யின் மிகப் பெரிய சாதனையாக உள் ளது. செந்தூல் என்ற பட்டணத்தில் இருந்து அனைத்துலக சாம்பியன் போட்டியில் களமிறங்கி பென் அஸ்க்ரென்னுக்கே சவால் கொடுத்து அகிலன் தாணி வரலாற்றில் இடம் பிடித்துள்ளார் என்பது குறிப்பிடத்தக்கது. இதனிடையே போட்டிக்கு பின் பென் அஸ்க்ரென் செய்தியாளர்களிடம் பேசினார். அப்போது அகிலன் தாணியின் முயற்சிகளை பாராட்டிய பென், அகில னுக்கு சிறு வயது தான். அவரும் சாம்பியன் பட்டத்தை வெல்வதற்கு வாய்ப்பு பிரகாசமாக உள்ளது என்று கூறினார்.


பொலிஸ் அதிகாரிகள் மீது துரத்தி துரத்தி வாள் வெட்டு!

யாழ்ப்பாணம், யாழ்ப்பாணம் கோப்பாய் பகுதியில் வைத்து நேற்று போலீஸார் மீது மேற்கொள்ளப்பட்ட வாள்வெட்டுத் தாக்குதல் சம்பவத்தின் பின்னணியில் முன்னாள் போராளி ஒருவர் சந்தேகிக்கப்படுவதாக போலீஸ் உயர் அதிகாரி பூஜித் ஜயசுந்தர தெரிவித்துள்ளார். இன்று நடைபெற்ற செய்தியாளர் சந்திப்பில் கலந்து கொண்டு உரையாற்றிய அவர் இவ்வாறு கூறியுள்ளார். அத்துடன், இச் சம்பவத்துடன், தொடர்புடைய மேலும் ஆறு பேர் அடையாளம் காணப்பட்டுள்ளனர். இவ்வாறு, சமூக விரோத செயற்பாடுகளில் ஈடுபட் டுள்ள நபர்களை கைது செய்வதற்கு நடவடிக்கை துரிதப்படுத்தப்பட்துள்ளது. போலீஸ் சிறப்பு படையினர், இராணுவம், கடற்படை மற்றும் விமானப் படையின் உதவிகளும் பெறப்படும் என்றும் அவர் கூறினார். விரைவில் குற்றச் செயல்களை குறைப்பதுடன் பதற்ற நிலைமை விரைவில் கட்டுப்பாட்டுக்குள் கொண்டு வரப்படும் என அவர் மேலும் தெரிவித்துள் ளார். இந்த தாக்குதலில் படுகாயமடைந்த இரு போலீஸ் அதிகாரிகளும் யாழ்.போதனா வைத்தியசாலையில் அனுமதிக்கப்பட்டுள்ளனர்.


ஆற்றில் குளிக்கச் சென்ற மாணவர் நீரில் மூழ்கி பலி!

பள்ளிக்கு மட்டம் போட்டு விட்டு ஆற்றில் குளிக்கச் சென்ற மாணவர் பிலிப் டமாயன் த/பெ மாணிக்கம் (வயது 15) நீரில் மூழ்கினார். இத்துயரச் சம்பவம் நேற்றுக் காலை 11.40 மணியளவில் கம்போங் சங்லாங் அருகே சுங்கை கிரியான் ஆற்றில் நிகழ்ந்தது. சம்பவத்தின் போது மேலும் 3 நண்பர்களுடன் இப் பகுதியிலுள்ள ஓய்வெடுக்கும் பகுதி ஒன்றிற்கு சென்றுள்ளார். சிறிது நேரம் கழித்து அங்கிருந்து சுமார் 50 மீட்டர் தூரம் சென்று குளிப்பதற்கு ஆற்றில் இறங்கிய போது நீரினால் அடித்துச் செல்லப்பட்டார். உதவி கேட்டு கூச்சலிட்ட போது ஓடி வந்த சக நண்பர்கள் ஆற்றில் குதித்து அவரை காப்பாற்ற முற்பட்ட போது இயலாமல் போனதாக தெரிவித்தனர். தகவல் அறிந்து சம்பவம் நிகழ்ந்த இடத்திற்கு வந்த நிபோங் திபால் தீயணைப்பு, மீட்புப் படையினர், பொது தற்காப்புப் படையினர், முக்குளிப்புப் படையினர் தேடும் நடவடிக்கையை மேற்கொண்டும் மாலை 7 மணி வரையில் எந்தவொரு அடையாளமும் கிடைக்க வில்லை. தேடும் பணியும் தொடர்கின்றது.


ஜெ.வுக்காக தீக்குளித்த கும்பகோணம் அதிமுக தொண்டர்

முதல்வர் ஜெயலலிதா உடல் நலம் பெற வேண்டி கும்பகோணத்தில் தீக்குளித்த அதிமுக பிரமுகர் மோகன்குமார் சிகிச்சை பலனின்றி இன்று உயிரிழந்தார். முதல்வர் ஜெயலலிதா உடல் நலக்குறைவால் பாதிக்கப்பட்டு கடந்த 27 நாட்களாக சென்னை அப்பல்லோ மருத்துவமனையில் சிகிச்சை பெற்று வருகிறார். விரைவில் உடல் நலம் பெற்று வீடு திரும்ப வேண்டும் என அதிமுக அமைச்சர்கள், பிரமுகர்கள், தொண்டர்கள் பல்வேறு பிரார்த்தனைகளில் ஈடுபட்டு வருகின்றனர். இதனிடையே தமிழக முதல்வர் ஜெயலலிதா மருத்துவமனையில் சிகிச்சைக்காக அனுமதிக்கப்பட்டிருப்பதால், வேதனை அடைந்த கும்பகோணம் மோதிலால் தெருவைச் சேர்ந்த ஜெகன்நாதன் மகன் மோகன்குமார், கடந்த 13ம் தேதி தனது உடலில் மண்ணென்னையை ஊற்றி தீவைத்துக் கொண்டார். அவரது உறவினர்களும், கட்சிக்காரர்களும் கும்பகோணம் அரசு மருத்துவமனையில் சேர்த்தனர். ஆறு நாட்களாக தீக்காயத்தோடு உயிருக்கு போராடிக்கொண்டிருந்தவர் இன்று இரவு 7.45 மணிக்கு உயிரிழந்தார். கார்பண்டராக இருந்த மோகன்குமார் கும்பகோணம் அதிமுகவில் 23வது வார்டுக்கு வட்ட செயலாளராக இருந்தார். முன்னாள் எம்.எல்.ஏ. ராம ராமநாதனின் தீவிர விசுவாசியாகவும் இருந்துள்ளார்


சுங்கை ரம்பை தமிழ்ப்பள்ளிக்கு புதிய கட்டடம் எப்போது?

பெஸ்தாரி ஜெயா சுங்கை ரம்பை தமிழ்ப்பள்ளிக்கு மாற்று இடம் கொடுக்கப்பட்டு இரண்டு ஆண்டுகள் ஆகிவிட்ட நிலையில் சம்பந்தப்பட்ட அந்த நிலத்தில் எவ்விதமான கட்டுமானப் பணிகளும் மேற்கொள்ளப்படாதது குறித்து பெற்றோர் கேள்வி எழுப்புகின்றனர். புதிய பள்ளிக்கான நிர்மாணிப்புப் பணிகள் இன்னும் தொடங் கப்படாமல் இருப்பதற்கு சுங்கை ரம்பை தோட்டத் தமிழ்ப்பள்ளியின் மேலாளர் வாரியம் பதில் சொல்ல முடியுமா என்றும் அவர்கள் வினவுகின்றனர். சுங்கை ரம்பை தோட்டத் தமிழ்ப்பள்ளி, பிரதான சாலையிலிருந்து சுமார் நான்கு கிலோ மீட்டர் தூரத்தில் உட்புறத்தில் அமைந்துள்ளது. அப்பள்ளியை பிர தான சாலைப் பகுதிக்கு கொண்டு வருவதற்கு பள்ளியின் மேலாளர் வாரியம் எடுத்துக் கண்ட முயற்சியின் காரணமாக சிலாங்கூர் மாநில அரசு இரண்டு ஏக்கர் நிலத்தை இரண்டாண்டுகளுக்கு முன்பு வழங்கியது. அந்த இரண்டு ஏக்கர் நிலத்தை சீர்படுத்தி பள்ளமாக கிடந்த நிலத்தில் செம்மண் நிரப்பி அறிவிப்புப் பலகையை வைத்து ஈராண்டுகள் ஆகிவிட்டன. ஆனால், புதிய பள்ளியைக் கட்டுவதற்கான எந்த அறிகுறியும் இதுவரை இல்லை. இதனால், அதிருப்தியடைந்துள்ள பெற்றோர் பள்ளி வாரியத்திடம் இது பற்றி கேள்வி எழுப்பத் தொடங்கியுள்ளனர். புதிய இடத்தில், புதிய பள்ளிக்கூடத்தை நிர்மாணிப்பதற்கான செலவுகளை கல்வி அமைச்சின் வழி மத்திய அரசாங்கமே ஏற்றுக்கொண்டிருப்பதாக பள்ளி மேலாளர் வாரியம் இரண்டாண்டுகளுக்கு முன்னமே அறிவித்திருந்ததும் குறிப்பிடத்தகக்து.ஆகவே, எந்த நிர்மாணிப்புப் பணிகளையும் மேற்கொள்ளாது வெறும் அறிவிப்புப் பலகை மட்டும் அங்கு போடப்பட்டிருப்பதால் புதிய பள்ளி கட்டப்படுமா? என்று கேள்வி பெற்றோர் மத்தியில் எழுந்துள்ளது. பள்ளி கட்டுமான பணிகள் தொடங்குவதற்கு முட்டுக்கட்டையாக இருப்பது, மாநில அரசா, மத்திய அரசா என்று கேள்வியை எழுப்பியுள்ள பெற்றோர், பள்ளி மேலாளர் வாரியம் சரியான விளக்கம் தர வேண்டும் என்று வலியுறுத்தினர்.


இம்சை அரசன் – 2ல் நடிக்க முடியாது - வடிவேலு கடிதம்

இம்சை அரசன் 24ம் புலிகேசி – 2ல் நடிக்க முடியாது என்று நடிகா் வடிவேலு நடிகா் சங்கத்திற்கு கடிதம் மூலம் விளக்கம் அளித்துள்ளார்.

இம்சை அரசன் 24ம் புலிகேசி – 2 இயக்குநா் ஷங்கா் தயாரிப்பில் உருவாக்கப்பட இருந்தது. இந்த படத்தில் நடிகா் வடிவேலு நடிப்பதற்கு ஒப்பந்தம் செய்யப்பட்டது. ஆனால், ஒப்பந்தம் செய்யப்பட்டதற்கு மாறாக வடிவேலு அந்த படத்தில் நடிக்க மறுத்து விட்டதாக தயாரிப்பாளா் சங்கத்தில் படக்குழு சார்பில் புகார் அளிக்கப்பட்டது. இதனைத் தொடா்ந்து நடிகா் வடிவேலுவிடம் விளக்கம் கேட்டு நடிகா் சங்கம் தரப்பில் கடிதம் அனுப்பப்பட்டு இருந்தது.

இந்த கடிதத்திற்கு விளக்கம் அளித்த வடிவேலு, 2016 டிசம்பா் மாதத்திற்குள் இந்த படத்திற்கான பணிகள் முடிவடைந்து விடும். அதுவரையில் வேறு படங்களில் நடிக்க வேண்டாம் என்று ஒப்பந்தம் செய்து கொள்ளப்பட்டது. ஆனால் 2016 டிசம்பா் மாதம் வரை படத்திற்கான தொடக்கப்பணிகள் ஆரம்ப மாக வில்லை.

கலைத்துறை மற்றும் நடிகா் சங்கத்தின் நலன் கருதி ஒப்பந்த காலத்திற்கு பின்னரும் அந்த படத்தில் நடித்து வந்தேன். எனது பெயருக்கு கலங்கம் விளைவிக்கும் விதமாக நடிகா் சங்கத்தில் புகார் அளிக்கப்பட்டுள்ளது. இந்த படத்தால் எனக்கு பொருள் செலவும் மனவேதனையும் அதிகரித்துள்ளது. எனவே இந்த படத்தில் நான் நடிக்க மாட்டேன். இந்த படத்தில் நடித்தால் வேறு படங்களுக்கான பணியில் பாதிப்பு ஏற்படும்.மேலும் நடிகா் சங்கம் என்னை அழைத்து என் தரப்பு வாதங்களை கேட்காமல் எனக்கு கடிதம் அனுப்பியுள்ளது ஒருதலை பட்சமானது என்று அவா் தெரிவித்துள்ளார்.


22 ஆயிரம் பேருக்கு பயிற்சியா? எங்கும்  அதிர்ச்சி!

கோலாலம்பூர்,

மீபா எனும் மலேசிய இந்திய கால்பந்துச் சங்கம் இரண்டு ஆண்டுகளில் 22,000 இளைஞர்களுக்கு கால்பந்துத் துறையில் பயிற்சி அளித்திருப்பதாக நாடாளு மன்றத்தில் வெளியான தகவல் குறித்து நாடு முழுவதும் அதிர்ச்சி அலை வீசத்தொடங்கியுள்ளது. செடிக்கின் பணத்திற்கு கணக்குக் கேட்டால்  முழு பூச ணிக்காயை சோற்றில் மறைப்பதற்கு இப்படி ஒரு கதையைச் சொல்வதா என்று சமூகத் தலைவர்கள் பலரும்  வினவினர்.  மலேசிய இந்தியர்களை பொரு ளாதார நிலையில் உயர்த்துவதுதான் பிரதமர் துறையின் கீழ் இயங்கும் செடிக் அமைப்பின் நோக்கமாகும். எதை வைத்து இதிலிருந்து மீபாவிற்கு ஒதுக்கீடு தரப்பட்டது. கால்பந்து என்ன பணம் சம்பாதிக்கும் துறையா என்று அவர்கள் மேலும் கேள்வி எழுப்பினர்.

Read More: Malaysia Nanban Tamil Daily on 24.3.2018


பெண் பொலிஸை கூட்டாக கற்பழித்த 5 பொலிஸ் அதிகாரிகள்

மெக்சிகோவில் தங்களுடன் பணிபுரியும் பெண் பொலிஸ் அதிகாரியை ஐந்து ஆண் பொலிஸ் அதிகாரிகள் கூட்டு பலாத்காரம் செய்துள்ளது அதிர்ச்சியை ஏற்படுத்தியுள்ளது.மெக்சிகோ நாட்டின் Tabasco மாநிலத்தில் உள்ள பொலிஸ் அகாடமியில் பல பொலிசார் தங்கியுள்ளார்கள். கடந்த 2015ஆம் ஆண்டு அக்டோபர் மாதத்தில் அங்கு தங்கியிருந்த ஒரு பெண் பொலிஸ் அதிகாரியின் அறைக்கு சென்ற ஐந்து அதிகாரிகள் அந்த பெண்ணுக்கு வலுக்கட்டாயமாக போதை பொருட்களை வாயில் திணித்துள் ளனர்.பின்னர் ஐந்து அதிகாரிகளும் சேர்ந்து கூட்டாக அந்த பெண்ணை கற்பழித்துள்ளனர். இது சம்மந்தமான வீடியோவை அப்போது அவர்கள் எடுத்துள்ளனர். இந்த விடயத்தை அவமானம் கருதி வெளியில் இத்தனை நாட்கள் சொல்லாமல் இருந்து வந்த பாதிக்கப்பட்ட பெண் தற்போது அவர் கற்பழிக்கப்பட்ட வீடியோ காட்சி இணையத்தில் கசிந்ததை பார்த்து அதிர்ச்சியடைந்தார். உடனே இது குறித்து அவர் புகார் அளிக்க ஐந்து பொலிஸ் அதிகாரிகளும் தற்போது சஸ்பெண்ட் செய்யப்பட்டுள்ளனர். அதில் ஒருவர் கைது செய்யப்பட்டுள்ளார், இதுகுறித்து மேலும் விசாரணை நடைபெற்று வருகிறது.


செடிக் தலைமை இயக்குநர் பொறுப்பிலிருந்து என்.எஸ்.இராஜேந்திரன் பணி ஓய்வு

புத்ராஜெயா,

பிரதமர் துறையின் இந்திய சமூக பொருளாதார மேம்பாட்டுப் பிரிவின் (செடிக்)  தலைமை இயக்குநர் பொறுப்பிலிருந்து  பேராசிரியர் டத்தோ முனைவர் என்.எஸ்.இராஜேந்திரன் இன்று அக்டோபர்  11ஆம் தேதி வியாழக்கிழமையுடன் ஓய்வு பெறுகிறார். அவர் வெளியிட்ட அறிக்கை வருமாறு:-

கடந்த 6  1/2  ஆண்டுகளாக பிரதமர் துறையில் தமிழ்ப்பள்ளிகளின் மேம்பாட்டிற்கும்  தொடர்ந்து இந்திய சமூகப் பொருளாதார மேம்பாட் டிற்கும் சேவை யாற்றியதன் வழி இந்திய சமூகத்தின் தொடர் மேம்பாட்டிற்கு அடியேனால் இயன்ற உண்மையான சேவையை வழங்க முடிந்த மன நிறைவோடும் விலை மதிக்க முடியாத புது அனுபவங்களோடும்  விடை பெறுகிறேன்.

Read More: Malaysia Nanban Tamil Daily on 11.10.2018


ஊசலாடுகிறது ஒரு தமிழ்ப்பள்ளி.

ஜெரம் ஏழு மாணவர்களுடன் இன்றோ நாளையோ என தள்ளாடிக் கொண்டிருக்கும் புக்கிட் ஈஜோக் தோட்டத் தமிழ்ப்பள்ளியின் பரிதாபத்திற்கு ஒரு சில மஇகா தலைவர்களின் சுயநலமே காரணம் என்று ஜெரம், புக்கிட் செராக்கா மஇகா கிளை வெளிப்படையாக குற்றம் சாட்டியது.ஊசலாடிக் கொண்டிருக்கும் அப் பள்ளியின் இன்றைய இக்கட்டான நிலைக்கு சம்பந்தப்பட்ட கிளைத் தலைவர்களே பொறுப்பு என்று புக்கிட் செராக்கா மஇகா கிளையின் தலைவர் பெ.வேலாயுதம் சாடினார். புக்கிட் ஈஜோக் தோட்டத்திலிருந்து சுமார் அரை கிலோ மீட்டர் தூரத்தில் மேற்கொள்ளப்பட்ட பாரிட் மஹாங் மலிவு விலை வீடமைப்புத் திட்டத்தில் அப் போதைய தேசிய முன்னணி அரசாங்கம் வழங்கிய இருபது விழுக்காடு வாய்ப்பை சிறந்த முறையில் பயன்படுத்திக் கொள்ளாதது பெரும் தவறாகும் என்று கூறிய அவர், வீடமைப்புத் திட்டத்தில் 300 வீடுகள் கட்டப்பட்டதாகவும் அவற்றில் 60 வீடுகள் இந்தியர்களுக்கு ஒதுக்கப்பட்டதாகவும் விவரித்தார். இந்தியர்களுக்கு 2005-இல் வழங்கப்பட்ட அந்த அரிய வாய்ப்பை சம்பந்தப்பட்ட கிளைத் தலைவர்கள் தடுக்காமல் இருந்திருந்தால் 60 குடும்பங்கள் அங்கு வாழ்ந்திருக்கும். புக்கிட் ஈஜோக் தோட்டத் தமிழ்ப்பள்ளியும் புத்துயிர் பெற்றிருக்கும் என்று அவர் மேலும் கூறினார். அல்லது அம்மலிவு விலை வீடமைப்புத் திட்டத்தையொட்டியே அப்பள்ளியை இடம் மாற்றியிருக்கலாம். ஆனால் அந்த முயற்சிகள் எதுவும் மேற்கொள் ளப்படவில்லை என்று குறிப்பிட்ட அவர், ஒட்டு மொத்தமான கோரிக்கைகளை எழுப்புவதற்கும் அந்தக் கிளைத் தலைவர்கள் இணங்கவே இல்லை என்று அவர் வருத்தப்பட்டார். ஜெரம் சட்டமன்ற தொகுதியின் அப்போதைய உறுப்பினர் புவான் ஹஜ்ஜா மெஸ்ரா செலாமாட் மூலம் அம்மலிவு வீட்டிற்கான விண்ணப்பப் படிவங்கள் வட்டார இந்தியர்களிடையே பெருமளவு விநியோகிக்கப்பட்ட போதிலும் இந்தியர்களுக்கு அதில் வாய்ப்பு வேண்டாம் என்று புவான் மெஸ்ராவிடம் அக்கிளைத் தலைவர்கள் ஒரு தீபாவளி உபசரிப்பின் போது நேரடியாக மறுத்து விட்டனர் என்று வேலாயுதம் ஏமாற்றம் தெரிவித்தார். ஒரு தோட்டத் தமிழ்ப்பள்ளி பிழைக்க வேண்டும் என்றுகூட அவர்கள் அப்போது நினைக்கவில்லை என்பது வேதனையான நிகழ்வு என்று அவர் கூறினார். நூற்றாண்டு வரலாற்றை கொண்டதென நம்பப்படும் புக்கிட் ஈஜோக் (யானை மலைத் தோட்டம்) தோட்டத் தமிழ்ப்பள்ளி அத்தோட்ட முன்னாள் இரப்பர் ஆலையையொட்டி புழுதி படலம் நிறைந்த மேடு பாங்கான இடத்தில் அமைந்துள்ளது. இவ்வாண்டு அப்பள்ளியின் முதலாம் ஆண்டில் ஒரு மாணவன் மட்டுமே சேர்ந்துள்ளதாகவும் ஆறாம் ஆண்டில் ஒரு மாணவர் மட்டும் எனவும் தெரிய வருகிறது. மெர்போ தோட்டத்திலிருந்து மலாய் மாணவன் ஒருவன் உட்பட இருவர் அப்பள்ளிக்கு செல்வதாகவும் அறிய வருகிறது. மொத்தம் ஏழு மாண வர்கள், தலைமையாசிரியர் உட்பட நான்கு ஆசிரியர்கள். இடம் மாற்ற பரிசீலனை இதனிடையே புக்கிட் ஈஜோக் தோட்டத் தமிழ்ப்பள்ளியை சிப்பாங், சுங்கை பீலேக் பகுதிக்கு இடம் மாற்றம் செய்யும் திட்டத்தை பிரதமர் துறையின் தமிழ்ப்பள்ளிகள் மேம்பாட்டு பிரிவு பரிசீலித்து வருவதாக நம்பப்படுகிறது. சிப்பாங் மாவட்டத்தை ஒட்டியுள்ள கோலலங்காட் மாவட்டத்தில் மூடப்பட்ட புக்கிட் சீடிங் தேயிலைத் தோட்டத் தமிழ்ப்பள்ளியின் உரிமம் என்னவானது என்று கேள்வி எழுப்பிய வேலாயுதம் சுங்கை பீலேக்கில் புக்கிட் சீடிங் தோட்டத் தமிழ்ப்பள்ளியை கட்டுவது பற்றி அம்மேம்பாட்டுப் பிரிவின் இயக்குநர் பேராசிரியர் டத்தோ என்.எஸ்.இராஜேந்திரன் முதலில் ஆய்வு நடத்த வேண்டும் என்று அவர் நினைவுறுத்தினார். புக்கிட் ஈஜோக் தோட்டத் தமிழ்ப்பள்ளி உரிமத்தில் அம்மேம்பாட்டு பிரிவு கை வைப்பதற்கு முன் நீண்ட ஆய்வுகளை அது மேற்கொள்ள வேண்டும். அப் பள்ளியிலிருந்து சுமார் மூன்று கிலோ மீட்டர் தூரத்தில் உள்ள புஞ்சாக் ஆலம் பகுதிக்கு அதை இடம் மாற்றுவது குறித்து அரசாங்கம் திட்டமிட வேண்டும் என்று அத்தோட்ட தொழிற்சங்கத்தின் முன்னாள் பொறுப்பாளர் பழனியாண்டி மலையாளம் (வயது 80) வலியுறுத்தினார். புஞ்சாக் ஆலம் பகுதியிலுள்ள சௌஜானா உத்தாமா, தாமான் ஆலம் ஜெயா, புக்கிட் செராக்கா பசுமை புரட்சி குடியேற்றத் திட்டம் ஆகிய பகுதிகளில் அதி கமான தமிழர்கள் வசித்து வருவதால் புக்கிட் ஈஜோக் தோட்டத் தமிழ்ப்பள்ளி அங்கு புதிய தோற்றம் பெறும் என்று அவர் நம்பிக்கை தெரிவித்தார்.மேலும் அப்பகுதியில் புதிய வீடமைப்புத் திட்டங்கள் உருவாகுவதற்கான வாய்ப்பு உள்ளதாகவும் சொல்லப்படுகிறது. சௌஜானா உத்தாமாவில் மட்டும் 400க்கும் மேற்பட்ட இந்திய வாக்காளர்கள் இருப்பதாக தெரிய வருகிறது. 1980ஆம் ஆண்டு உருவாக்கப்பட்ட புக்கிட் செராக்கா பசுமை புரட்சி நிலத் திட்டத்தின் சுமார் 180 இந்தியக் குடும்பங்கள் வசிப்பதாகவும் வேலாயுதம் சுட்டிக் காட்டினார்.ஆகவே புக்கிட் ஈஜோக் தோட் டத் தமிழ்ப்பள்ளி இடம் மாற்றம் திட்டத்தில் அரசாங்கம் சம்பந்தப்பட்ட பகுதி இந்தியர்களின் கருத்தை அறிவது சிறந்தது. சம்பந்தப்பட்ட பகுதியில் தமிழ்ப்பள்ளி இல்லாததால் தமிழ் மொழி பற்றாளர்கள் தங்கள் பிள்ளைகளை வேறு வழியின்றி தேசிய பள்ளிகளில் சேர்ப் பதாகவும் அவர் விவரித்தார்.புக்கிட் ஈஜோக் தோட்டத் தமிழ்ப்பள்ளியிலிருந்து சுமார் 12 கிலோ மீட்டர் தூரத்தில் புக்கிட் செராக்கா தோட்டத் தமிழ்ப்பள்ளி அமைந்துள்ளது. கோலசிலாங்கூர் நாடாளுமன்றம் - ஜெரம் சட்டமன்றத் தொகுதியில் உள்ள புக்கிட் ஈஜோக் தோட்டத் தமிழ்ப்பள்ளி தேர்தல் வாக்கு சாவடி என்பதும் குறிப்பிடத்தக்கது.இதில் சுமார் 147 இந்திய வாக்காளர்கள் கடந்த பொதுத் தேர்தல்களில் வாக்களித்துள்ளனர்.


எரிவாயு தோம்பில் மோசடி!

14 கிலோ கிராம் எடை கொண்ட எரிவாயு கொள்கலனிலிருந்து 2 கிலோ கிராம் எரிவாயுவை காலி தோம்புகளுக்கு மாற்றும் ஏமாற்று வேலையை அதிகாரிகள் முறியடித்துள்ளனர். தற்போது 14 கிலோ கிராம் எடை கொண்ட எரிவாயு கொள்கலன்களை நாம் வெ.26.60 காசு கொடுத்து வாங்குகிறோம். அதில் இரண்டு கிலோ கிராம் எரிவாயு குறைந்திருப்பதை நம்மால் அறிய முடியாது. பொதுமக்களின் இந்த பலவீனத்தை பயன்படுத்தி எரிவாயு கடத்தலில் ஈடுபட்டு வந்த கும்பலை நேற்று முன்தினம் இரவு 9 மணியளவில் இங்குள்ள புக்கிட் இண்டா தொழிற்சாலை பகுதியில் அதிகாரிகள் கைது செய்துள்ளனர். உள்நாட்டு வர்த்தக கூட்டுறவுக்கழக பயனீட்டாளர் நலத்துறை அதிகாரிகள் மேற்கொண்ட இச்சோதனையில் வெ.121,690 மதிப்புடையை 1,083 எரிவாயு கொள்கலன்கள் பறிமுதல் செய்யப்பட்டதாக அத்துறையின் இயக்குநர் டத்தோ ரொஸ்லான் மயாஹுடின் தெரிவித்தார்.


காதலி கத்தியால் குத்திக் கொலை!

ஒரு ஜோடிக்கு இடையே மூண்ட சண்டை பெரும் சோகத்தில் முடிந்தது. அந்த ஆடவன் தன் காதலியை கத்தியால் குத்தி கொன்றதுடன் தானும் தற்கொலை செய்து கொள்ளும் முயற்சியில் இறங்கினான்.ஒரு கார் உபரிபாக விற்பனை பிரதிநிதியான அந்த 25 வயது ஆடவன், நேற்று வெள்ளிக்கிழமை காலையில் உடல், கழுத்து, மணிக் கட்டு ஆகிய பகுதிகளில் காணப் பட்ட கத்திக்குத்து காயங்களுடன் சரவா பொது மருத்துவமனையில் சேர்க்கப்பட்டதாக சரவா குற்றப் புலனாய்வுத் துறை தலைவர் மூத்த உதவி ஆணையர் டத்தோ தேவ் குமார் கூறினார். இருபது வயது கடை உதவியாள ரான தன் காதலியுடன் வாக்குவாதம் மூண்டதைத் தொடர்ந்து அவரை தான் கத்தியால் குத்தியதாக அந்த விற்பனைப் பிரதிநிதி போலீசாரி டம் கூறியுள்ளார்.சரவா லியாங் கீ வர்த்தக மையத் தில் அந்தப் பெண் வாடகைக்கு தங்கியிருந்த அறையில் இச்சம் பவம் நிகழ்ந்தது. சம்பவ இடத் திற்கு விரைந்து சென்ற போலீசார், அறையில் தரை மீது விரிவிக்கப்பட் டிருந்த மெத்தையில், அந்தப் பெண் ரத்த வெள்ளத்தில் கிடப்பதைக் கண்டனர். அவரது கழுத்தில் கத்திக்குத்து காயங்கள் காணப்பட்டன. அவர ருகே ஒரு ரத்தம் தோய்ந்த கத்தியும் கிடந்தது.


பிரசித்தி ஹலால் தொழில்துறையில் மேம்பாட்டிற்கு ஏற்ப உலக அரங்கில் பெறும் மலேசிய ஹலால் முத்திரைகள்

கோலாலம்பூர், செப். 14-

ஹலால் என்ற ஒன்றைத் தேடுவது (இஸ்லாமிய சட்டத்தில் அனுமதிக்கப்பட்டது) அனைத்து முஸ்லிம்களின் கடமையாகும்.  ஹலால் தொடர்பான விவகாரங்கள் தொட்டு திருக்குர் ஆனில் நபிகள் நாயகத்தின் பல்வேறு வசனங்கள் இடம்பெற்றுள்ளன. அவற்றில் ஒன்று 168 ஆவது வரியான Surah Al-Baqarah - இதன் அர்த்தம் என்னவென்றால்:

மனிதர்களே, பூமியில் இருக்கக்கூடிய ஹலால் மற்றும்  சிறந்தவற்றை உட்கொள்ளுங்கள் என்பதுதான்.
நாம் நமது தினசரி வாழ்க்கையில் ஹலாலை புகுத்த வேண்டும் என்பதே நபிகள் நாயகத்தின் கோரிக்கை. நாம் உண்பது, உடுத்துவதில் மட்டுமின்றி வாழ்க்கையின் எல்லா அம்சங்களிலும் ஹலால் அம்சம் இருக்க வேண்டும். ஆனால் ஹலால் என்பது மிகவும் பரவலான ஒன்று. தவிர, இஸ்லாத்தை பின்பற்றுபவர்களுக்கு மட்டும் உரிதான ஒன்றல்ல. உலகம் முழுவதும் முஸ்லிம் அல்லாத மக்களும் இன்று ஹலால் பயனீட்டாளர்களாக மாறி வருகின்றனர். இவர்களின் எண்ணிக்கை அதிகரித்து வருகிறது. இதன் காரணமாக ஹலால் தொழில்துறை ஓர் அதிவேக வளர்ச்சித் தளத்தில் தற்போது உள்ளது.

அதற்கேற்ப, இன்றைய நவீன காலத்தில் சமூகத்தின் அனைத்து நடவடிக்கைகளிலும் ஹலால் அம்சம் உட்படுத்தப்பட்டுள்ளது. சுய பராமரிப்பு பொருட்கள், மருந்து வகைகள், சேவைகள் மற்றும் ஹலால் தொழில்துறை தொடர்புடைய வணிகமயம் என அனைத்தும் இதில் உட்படும். முஸ்லிம் சமூகம் மட்டுமின்றி, முஸ்லிம் அல்லாதவர்கள் மத்தியிலும் மிகவும் அதிகமாக இது ஒரு நிலையான தேர்வாக இருந்து வருகிறது.
உலகளாவிய ஹலால் பொருளாதார முன்னணி நாடாக மலேசியா
நேற்று முன் தினம் (செப். 12) தலைநகரில் 2023 ஆம் ஆண்டுக்கான உலகளாவிய ஹலால் (GHaS) மாநாட்டை தொடக்கி வைத்தபோது பிரதமர் டத்தோஸ்ரீ அன்வார் இப்ராஹிம் இதனை உறுதிப்படுத்தினார்.
தற்போது உலகப் பொருளாதார ஜாம்பவான்களாகத் திகழும் ஜப்பான், சீனா, கொரியா ஆகிய நாடுகளின் தலைவர்களுடனான தமது சந்திப்பில் எழுப்பப்பட்ட விவகாரங்களில் ஒன்று ஹலால் தொழில்துறை. ஹலால் சான்றிதழ்களை தயாரிப்பதில் உலகப் பிரசித்திபெற்ற நாடாக மலேசியா விளங்குகிறது என்று அன்வார் அம்மாநாட்டில் வலியுறுத்திக் கூறினார்.

நம் நாட்டைப் பொறுத்த வரையில் இது நமக்கு நன்மை தரக்கூடியது. இதனை நாம் முழுமையாக உணர்ந்து, அதை பயன்படுத்திக்கொள்ள வேண்டும் என்றார் பிரதமர். அதே போல, வியட்னாம் மற்றும் லாவோசுக்கு நான் அண்மையில் அதிகாரத்துவ வருகையை மேற்கொண்டிருந்த சமயம், அந்நாடுகள் உடனான பரஸ்பர பேச்சுவார்த்தையின்போது ஹலால் சான்றிதழ் பற்றிய விவரங்கள் மற்றும் அதன் அம்சங்கள் குறித்து என்னிடம் கேட்கப்பட்டது. தத்தம் நாடுகளில் ஹலால் பொருட்களின் தயாரிப்பிற்கான வழிவகைகளைக் காண்பதிலும் அதற்கான பயிற்சிகளிலும் மலேசியாவின் உதவியை அவர்கள் நாடியுள்ளனர் என்றும் அன்வார் கூறினார்.

ஹலால் தொழில்துறையில் நாம் உருவாக்கியுள்ள துல்லியமான விஷயங்கள், அதற்கான சூழ்நிலைகளை உலகம் அங்கீகரித்திருப்பதே இதற்கு காரணமாகும். உண்மையில், அதிக புத்தாக்கமும் போட்டாபோட்டி தன்மையும் நிறைந்த ஹலால் தொழில்துறை உட்பட வர்த்தகத்தை வலுப்படுத்துவதன் வாயிலாக தேசிய மேம்பாட்டிற்கான லட்சியங்களை அண்மைய மடானி பொருளாதாரக் கொள்கை வலியுறுத்துகிறது. அதிகமான நன்மைகளைத் தரக்கூடிய தொழில்துறைகளின் மேம்பாட்டை துரிதப்படுத்துவதற்கு 12 ஆவது மலேசியத் திட்டத்தின் கீழ் ஒரு முழுமையான ஹலால் தொழில்துறையின் உருவாக்கத்திற்கு இது மலேசியாவை சரியான பாதையில் செலுத்துகிறது.

ஹலால் தொழில்துறையின் வளர்ச்சிக்கு உலகம் முழுவதும் உள்ள முஸ்லிம்கள் மட்டும்  காரணமல்லர். ஆனால், கூடுதல் மதிப்பு, தூய்மை, நம்பகத்தன்மை ஆகியனவும் மலேசியாவின் ஹலால் தயாரிப்புகளை உயரிய நிலைக்கு இட்டுச்செல்வதுடன் முஸ்லிம் அல்லாத நாடுகளின் பயனீட்டாளர்களுக்கும் முதன்மை தேர்வாக உள்ளது என்பதை பிரதமர் அன்வார் சுட்டிக்காட்டினார். ஹலால் தொழில்துறையில் மலேசியா நீண்ட காலமாகவே முன்னணி நாடாக விளங்கி வருகிறது. ஹலால் சூழல் அமைப்பை அரசாங்கம் எப்போதும் மேம்படுத்தி, முன்னேற்றம் அடையச் செய்து வந்துள்ளது. நாட்டின் ஹலால் தொழில்துறையின் மேம்பாட்டிற்கு ஆதரவாக சிறந்த அடிப்படை வசதிகளை உருவாக்குவதும் ஆய்வுகளை மேற்கொள்வதும் இதில் அடங்கும்.

கீழ்க்காண்பவை இதற்கு சான்று:
* ஹலால் சான்றிதழ்களுக்குப் பொறுப்பாக மலேசிய இஸ்லாமிய மேம்பாட்டு இலாகா (ஜாக்கிம்) அமைக்கப்பட்டுள்ளது. நாட்டில் வழங்கப்படும் சேவைகளும் பொருட்களும் நம்பகத்தன்மை உடையவை என்பதற்கு இதன் முத்திரை உத்தரவாதம் அளிப்பதுடன், ஒரு சிறந்த முத்திரையாகவும் விளங்குகிறது.

* ஹலால் மேம்பாட்டுக் கழகம் உருவாக்கப்படுவதன் வாயிலாக நாட்டின் ஹலால் சூழல் அமைப்பு மேலும் வலுவடைந்துள்ளது. ஹலால் தொழில்துறை மேம்பாடு இக்கழகத்தின் பொறுப்பாகும். ஹலால் என்பது வெறும் உணவு மற்றும் பானங்களுக்கு மட்டும் அல்லாது அழகு சாதனங்கள், மருந்துப்பொருட்கள், வங்கி, தக்காஃபுல் சேவைகள் ஆகியவற்றுக்கும் நீட்டிக்கப்பட வேண்டும். உலக ரீதியில் போட்டாபோட்டித்தன்மை வாய்ந்த ஒரு தொழில்துறையாக மலேசியாவின் ஹலால் தொழில்துறையை இது உருவாக்கும். வாய்ப்புகள், முதலீடு, வர்த்தகம், வேலை வாய்ப்பு, தகவல் பகிர்வு, தொழில்நுட்ப பரிமாற்றம் ஆகியவற்றின் வழி இது சாத்தியமாகும்.

* மலேசிய ஹலால் தொழில்துறையை நிலைநிறுத்துவதில் ஜே.எஸ்.எம். என்றழைக்கப்படும் மலேசிய தர இலாகாவும் ஒரு முக்கியப் பங்கை ஆற்றுகிறது. அனைத்துலக தரம் தேவைப்படும் பொருட்களின் தரம் மற்றும் பாதுகாப்பு அம்சங்களை இது உறுதி செய்கின்றது. இதுவும் இஸ்லாமிய நாடுகளுக்கு மட்டும் பொருந்தும் ஒரு விஷயமல்ல. ஹலால் தொடர்பில் மலேசிய தரம் அல்லது எம்.எஸ். சை உருவாக்கிய முதல் நாடு என்ற பெருமை மலேசியாவிற்கு உரியது. ஓ.ஐ.சி. என்றழைக்கப்படும் இஸ்லாமிய ஒத்துழைப்பு அமைப்பிற்கு இது ஓர் எடுத்துக்காட்டாக விளங்குகிறது.

* மலேசியாவின்  ஹலால் சூழல் மற்றும் பொருளாதாரத்திற்கு துணையாக, அதிகமான புதிய வாய்ப்புகளை வழங்குவதன் வழி ஹலால்  உணர்வை GHaS 2023 தொடர்ந்து நிலைநிறுத்தும். மலேசியாவில் மட்டுமின்றி உலகம் முழுவதும் ஹலாலின் நன்மதிப்பை நிலைநிறுத்துவதற்கும் அதை ஊக்குவிப்பதற்குமான அராசாங்கத்தின் முயற்சிகளில் ஒரு பகுதிதான் GHaS  என்று அன்வார் குறிப்பிட்டார்.
ஹலால் தொழில்துறையில் உலகளாவிய முன்னணி நாடாக மலேசியாவின் வியூகத்தை வலுப்படுத்துவது
அரசாங்கத்தின் அங்கீகாரம் பெற்ற ஒரு நிறுவனமாக, ஜே.எஸ்.எம். உடன் ஒருங்கிணைந்து ஹலால் தர மேம்பாட்டின் அடிப்படையில் மலேசியாவின் ஹலால் சான்றிதழ் வழங்கும் பொறுப்பை ஜாக்கிம் ஏற்றுள்ளது. உணவு, சுவைபான வகைகள், மருந்து வகைகள், தளவாடங்கள், அழகு சாதனங்கள், ஹலால் ஆய்வுக்கூட பரிசோதனை, முஸ்லிம்களுக்கான விருந்தோம்பல் சேவைகள் ஆகியன உட்பட ஹலால் தொழில்துறைக்கு மொத்தம் 15 தரநிலைகள் மேம்படுத்தப்பட்டுள்ளன.

இன்று ஹலால் தொழில்துறையில் மிகவும் ஈர்க்கத்தக்க ஒரு பரிணாம வளர்ச்சியின் விளிம்பில் நாம் இருக்கின்றோம். உலகச் சந்தையில் உள்ள தொடர்ச்சியான தேவைகளே இதற்கு காரணம். விலை மதிப்பில்லாத ஓர் அறிவுசார் சொத்தாக மலேசியாவின் ஹலால் முத்திரையை பாதுகாக்கும் பொருட்டு, சிரிம் பெர்ஹாட் நிறுவனத்தின் வாயிலாக வெளிநாடுகளிலும் மலேசியாவின் ஹலால் முத்திரையை பதிவு செய்யும் நடவடிக்கையில் ஜாக்கிம் இறங்கியுள்ளது.

இன்று வரையில் மலேசியா தவிர்த்து மொத்தம் 25 நாடுகளில் மலேசியாவின் ஹலால் முத்திரை பதிவு பெற்றுள்ளது. அமெரிக்கா, பிரேசில், ஆஸ்திரேலியா, நியூசிலாந்து, ஜப்பான், தென் கொரியா, எகிப்து, ஐக்கிய அரபு சிற்றரசுகள் மற்றும் கசக்ஸ்தான் ஆகியன அவற்றுள் அடங்கும். முதல் முறையாக, மலேசிய ஹலால் சான்றிதழுக்காக ஜாக்கிம் வழி விண்ணப்பம் செய்யும் வாய்ப்பை வெளிநாட்டில் உள்ள தொழில்துறைகள் பெற்றுள்ளன. மலேசிய ஹலால் சான்றிதழுக்காக அனைத்துலக நேரடி விண்ணப்பம் வாயிலாக இது சாத்தியமாக்கப்பட்டுள்ளது என்றார் பிரதமர்.

மொத்தம் ஏழு தொழில்துறைகளுக்கு அனைத்துலக மலேசிய ஹலால் சான்றிதழ் வழங்கப்படுகிறது. அவை:
* உணவு, சுவைபான தயாரிப்புகள்;
* அழகு சாதனங்கள்;
* மருந்து வகைகள்;
* பயனீட்டுப் பொருட்கள்;
* பொருள் விநியோக/இடமாற்றச் சேவைகள்;
* மருத்துவ உபகரணங்கள்;
* ஒப்பந்த அடிப்படையிலான தயாரிப்புகள்
எல்லையில்லா வாய்ப்புகளுடன் நம்மை இணைக்கும் ஒரு நுழைவாயிலாக இது பார்க்கப்பட வேண்டும். ஜாக்கிம் இதற்கான முயற்சிகளை தொடர்கிறது. மலேசியாவின் வழிகளைப் பின்பற்றுவதில் மற்ற நாடுகளுக்கு ஒரு வினையூக்கியாகவும் ஜாக்கிமின் இந்த முயற்சிகள் அமைந்துள்ளன. உலகின் ஹலால் தொழில்துறைக்கு இது முன்னோடியாவும் விளங்குகின்றது. மலேசிய அரசாங்கத்திற்கும் அனைத்துலக சான்றிதழ் வழங்கும் அமைப்புகள், ஹலால் தொழில்துறையினருக்கும் இடையே நிலவும் இந்த ஒத்துழைப்பானது, உலகின் தற்போதைய பொருளாதார சவால்களை சமாளிக்கவும் உலக ஹலால் தொழில்துறையை மேலும் வலுப்படுத்துவதற்கும் வகை செய்கிறது.

இந்த காரணங்களுக்காக, உலக ஹலால் சந்தை தேவைகளில் அதிகமான வாய்ப்புகளை ஆராய்ந்து, வாய்ப்புகளை உருவாக்குவதற்கு நாட்டின் ஹலால் தொழில்துறையினர் நாட்டின் வலுவான ஹலால் துறையில் நிலவும் சந்தர்ப்பங்களை முழுமையாகப் பயன்படுத்திக்கொள்ள வேண்டும் என்ற பிரதமரின் இந்த அறைகூவல் தொழில்துறை சார்ந்த அனைவராலும் கவனத்தில் கொள்ளப்பட வேண்டும். ஒரு பிரதான ஹலால் மையமாக, உலகின் ஹலால் சந்தையில் மலேசியா மறைமுகமாக அதன் பங்களிப்பை வழங்குவதற்கு இது வகை செய்யும். இச்சந்தை ஆண்டுக்கு 3.5 விழுக்காடு வளர்ச்சிகண்டு 2024 இல் 2.4 டிரில்லியன் அமெரிக்க டாலரை அடையும் என்று எதிர்பார்க்கப்படுகிறது.

உலகம் முழுவதும் உள்ள ஹலால் சான்றிதழ் நிறுவனங்களுக்கு GHaS ஒரு முக்கியமான சந்திப்பு தளமாக விளங்குகிறது. மிகச்சிறந்த நடைமுறைகளை ஆராய்வதில் தங்கள் கருத்துகளை பரிமாற்றிக்கொள்ளும் வாய்ப்பை இது வழங்குகிறது. உலகம் முழுவதும் ஹலால் சான்றிதழை நிலைநிறுத்துவதில் ஹலால் தொழில்துறையில் சமீபத்திய வளர்ச்சிகள் பற்றிய யோசனைகள், வியூகங்கள் பெருகும் ஒரு தளமாகவும் இது விளங்குகிறது.


டிரம்ப் மீது பாலியல் குற்றசாட்டு நடிகை கைது!!

அமெரிக்க  அதிபர் ட்ரம்ப் தன்னிடம் பாலியல் உறவு கொண்டார் என்ற குற்றசாட்டை வைத்த அமெரிக்க  நடிகை ஷ்டார்மி டேனியல்ஸ் என்ற நடிகை இரண்டு வருடங்களுக்கு பிறகு கைது செய்யப்பட்டுள்ளார்.

அமெரிக்காவில் அடல்ட் திரைப்படங்களில் நடிக்கும் ஷடார்லி டேனியல்ஸ் என்ற நடிகை 2016-ஆம் ஆண்டு அமெரிக்காவில் நடைபெற்ற அதிபர் தேர்தலுக்கு முன் டிரம்பின் மீது பாலியல் குற்றம் சுமத்தியிருந்தார். அதிபர் டிரம்ப் தன்னுடன் பாலியல் உறவு கொண்டதாகவும் அதை மறைக்க தனக்கு ஒரு லட்சம் டாலர் கொடுத்ததாகவும் பகிரங்க குற்றம் சாட்டினார். ஆனால் அதிபர் தேர்தலில் டிரம்பின் நற்பெயரை கெடுக்கவே அவர் இவ்வாறு கூறினார் என சர்ச்சைகள் கிளம்பியநிலையில் டிரம்ப் வெற்றி பெற்றார்.

இந்நிலையில் கேளிக்கை விடுத்தி நடத்திவந்த அந்த நடிகை இளைஞர் ஒருவரிடம் தவறாக நடந்துகொண்டார் என்ற குற்றச்சாட்டில் கைது செய்யப்ப ட்டுள்ளார். ஆனால் இந்த கைதுபற்றி நடிகை தரப்பு வழக்கறிஞர் இது டிரம்பின் பழிவாங்கும் நடவடிக்கை என கூறியுள்ளார்.


மரணமடைந்த பாதுகாவலர் தேவசகாயத்தின் மனைவிக்கு சொக்சோவின் மாதாந்திர ஓய்வூதியம்!

ஈப்போ, செப். 4-

மரணமடைந்த பாதுகாவலர் எஸ். தேவசகாயத்தின் மனைவிக்கு சொக்சோவின் மாதாந்திர ஓய்வூதியம் வழங்கப்படும் என்று மனிதவள அமைச்சர் டத்தோஸ்ரீ எம். சரவணன் கூறினார்.

கடந்த ஆண்டு டிசம்பர் மாதம் இங்குள்ள சொகுசு அடுக்குமாடி ஒன்றில் பணியிலிருந்தபோது அங்குள்ள குடியிருப்பாளரால் தாக்கப்பட்டு மரணமடைந்த எஸ். தேவசகாயத்தின் மனைவி பிலோமினா எட்வர்ட்டை (வயது 59) ஈப்போ தாமான் புந்தோங் ரியாவிலுள்ள அவரது இல்லத்தில் சந்தித்த பிறகு அவர் மேற்கண்டவாறு கூறினார். கணவரின் இழப்பால் துயரத்திலிருக்கும் பிலோமினாவைச் சந்தித்து  ஆறுதல் கூறினேன் இச்சம்பவம் தொடர்பாக போலீசார் விசாரணை மேற்கொண்டு வருகின்றனர்.

இவ்விவகாரத்தில் சம்பந்தப்பட்டவருக்கு  உரிய தண்டனை வழங்கப்படும் என்று நம்புகிறேன் என்றும் டத்தோஸ்ரீ எம். சரவணன் தெரிவித்தார். சொக்சோ வழங்கும் மாதாந்திர ஓய்வூதியம் தனித்துவாழும் அவரின் சுமையைக் குறைப்பதோடு தொடர்ந்து அவரின் வாழ்வாதாரத்திற்கும் உதவியாக இருக்கும் என்று அவர் நம்பிக்கை தெரிவித்தார். தவிர, இந்நாட்டிலுள்ள சில நிறுவனங்கள் தங்களின் பணியாளர்களுக்குச் சொக்சோ சந்தா செலுத்துவதில் மெத்தனப் போக்கினைக் கடைப்பிடித்து வருவது வருத்தமளிக்கிறது.

பணியாளர்களுக்கு எதிர்பாராமல் ஏற்படும் அசம்பாவிதங்களுக்கு சொக்கோ வழங்கும் உதவிநிதி பெரும் பயனாக இருக்கும் என்பதை நிறுவனங்களின் உரிமையாளர்கள் உணர்ந்து கொண்டு செயல்பட வேண்டும். இதன் தொடர்பில், எல்லா நிறுவனங்களிலும் சோதனைகள் மேற்கொள்ளும் நடவடிக்கையில் ஈடுபடுமாறு சொக்சோ மற்றும் ஆள்பலத் துறையின் அமலாக்க அதிகாரிகளைத் தான் பணிக்கவுள்ளதாகவும் டத்தோஸ்ரீ சரவணன் கூறினார். விதிமுறைகளை மீறும் நிறுவன உரிமையாளர்கள்மீது கடுமையான நடவடிக்கை எடுக்கப்படும் என்றும் அவர் தெரிவித்தார்.

இந்நிகழ்ச்சியில் சொக்சோ நிறுவனத்தின் சார்பில் தேவசகாயம் மருத்துவமனையில் இருந்த காலத்திற்கான மருத்துவ உதவிநிதியாக வெ. 12,737.32, பிரேத அடக்கச் செலவுக்காக வெ. 2,000 மற்றும் மாதாந்திர ஓய்வூதியத் தொகையான வெ. 1,143. 90 ஆகியவற்றிற்கான காசோலைகளையும் பிலோமினாவிடம் டத்தோஸ்ரீ சரவணன் வழங்கினார்.

சொக்சோ நிறுவனத்தின் தலைமை அதிகாரி டத்தோஸ்ரீ டாக்டர் முகமட் அஸ்மான், தொடர்புத்துறை தலைமை அதிகாரி இசாட் ஹாஜி ரயா, பேரா மாநில சொக்சோ அலுவலகத்தின் இயக்குநர் அந்தோணி அருள்தாஸ், பேரா மந்திரி புசாரின் இந்திய விவகார சிறப்பு அதிகாரி டத்தோ வ. இளங்கோ, ஈப்போ பாராட் தொகுதி ம.இ.கா. தலைவர் எஸ். ஜெயகோபி ஆகியோரும் உடனிருந்தனர்.


டாக்டர் மகாதீருடன் விவாதத்தில் ஈடுபட இப்போது நேரம் உண்டு.

பெட்டாலிங் ஜெயா,

துன் டாக்டர் மகாதீர் முகமட் உட்பட தமது அரசியல் எதிரிகளுடன் விவாதத்தில் ஈடுபட தமக்கு இப்போது அதிக நேரம்  இருப்பதாக முன் னாள் பிரதமர் டத்தோ ஸ்ரீ நஜீப் ரசாக் கூறினார். நஜீப் ஈராண்டுகளுக்கு முன்னரே டாக்டர் மகாதீருடன் விவாதத்தில் ஈடுபட்டிருக்க வேண்டும். ஜ.செ.க.வின்  சக்திமிக்க தலைவரான லிம் கிட் சியாங்குடன் விவாதத்தில் ஈடுபட  தாம் தயார் என ஒரு நேர்காணலின் போது எஃப்.எம்.டி.யிடம்  தெரிவித்த நஜீப், 2017  ஆம் ஆண்டு நடைபெற்ற ்மறக்க எதுவும் இல்லை என்ற கருத்தரங்கில், அப்போதைய பிரதமர் என்ற முறையில்  தாம் ஓய்வில்லாமல் இருந்ததால், பங்கேற்க இயலவில்லை  என்று குறிப்பிட்டார்.

Read More: Malasyia Nanban Tamil Daily on 22.5.2019


கஜா புயலில் பாதிக்கப்பட்ட கர்ப்பிணி பெண்களுக்கு புஷ்பவனம் குப்புசாமி நிவாரனம்

கஜா புயலால் பாதிக்கப்பட்ட கர்ப்பிணி பெண்களுக்கு நாட்டுப்புற பாடகர் புஷ்பவனம் குப்புசாமி நிவாரண உதவிகளை வழங்கியிருப்பது பலரையும் நெகிழ வைத்துள்ளது. நாகை மாவட்டம் வேதாரண்யம் உள்ளிட்ட பகுதிகள்  கஜா புயலால் பெரும் பாதிப்புக்கு உள்ளாகி, இன்னும் அந்த துயரத்தில் இருந்து மீளாமல் இருக்கின்றனர். புயலால்  அதிகம் பாதிக்கப்பட்ட கிராமங்களில் புஷ்பவனம் கிராமமும் ஒன்று.

இக்கிராமத்தை சேர்ந்தவரும் புகழ்பெற்ற நாட்டுப்புற பாடகருமான புஷ்பவனம் குப்புசாமி, புயல் அடித்து பாழ்படுத்திய சமயத்தில் தனது பாடல் மூலம் புயலின் கோரத்தை உலகிற்கே சொன்னார். அதனை தொடர்ந்து  தனது கிராமத்தில் பாதிக்கப்பட்ட கர்ப்பிணிகளுக்கு நிவாரண உதவியும் அளிக்க முன்வந்தார்.

அதன்படியே புஷ்பவனம் கிராமத்தில் இருக்கும் 25 கர்ப்பிணிகளுக்கு தலா ரூ.5 ஆயிரம் வீதம் நிவாரண உதவிகளை வழங்கினார். இதேபோல், அருகில் உள்ள நாலுவேதபதி கிராமத்தில் கர்ப்பிணிகள் மற்றும் அண்மையில் குழந்தை பெற்ற 51 பெண்களுக்கும் தலா ரூ.3 ஆயிரம் வீதமும், பெரியகுத்தகை கிராமத்தில் 16 பெண்களுக்கு தலா ரூ.3 ஆயிரமமும் வழங்கினார். புஷ்பவனம் நண்பர்கள் குழுவினர் ஏற்பாடு செய்திருந்த இந்நிகழ்ச்சிக்கு பணி ஓய்வு பெற்ற தலைமையாசிரியர் பசுபதி தலைமை வகித்தார். சென்னை ஆவணக்காப்பகத்தின் பதிப்பாசிரியராக பணியாற்றி ஓய்வுபெற்ற  கோவிந்தராசன், உள்ளிட்டோர் நிகழ்ச்சியில் கலந்துகொண்டனர்.


தீர்வு கிடைக்கும் வரை ஓயமாட்டோம் -

யாழ். பல்கலைக்கழக மாணவர்களின் படுகொலைக்கு நீதிகோரி அமைதியான முறையில் முன்னெடுக்கப்பட்ட கவனயீர்ப்பு போராட்டம் சுமார் 4 மணித்தியாலங்களுக்குப் பிறகு தற்போது நிறைவடைந்துள்ளது. யாழ்.மாவட்ட செயலகத்திற்கு முன்பாக இன்று காலை 7.30 மணியளவில் ஆரம்பிக்கப்பட்ட குறித்த போராட் டம் 11.30 மணிக்கு முடிவடைந்தது. குறித்த கவனயீர்ப்பு போராட்டம் காரணமாக தடைப்பட்டிருந்த A9 வீதியூடான போக்குவரத்தும் வழமைக்கு திரும்பியுள்ளது. சுமார் 1500இற்கும் மேற்பட்ட மாணவர்கள் A9 பிரதான வீதியில் அமர்ந்திருந்து பல பதாதைகளை ஏந்தியவாறு தமது போராட்டத்தினை முன்னெடுத்திருந்தனர். பின்னர், யாழ் மாவட்ட அரசாங்க அதிபர் என் வேதநாயகம் மற்றும் ஆளுநரின் செயலாளரிடமும் தமது கோரிக்கை அடங்கிய மகஜர் ஒன்றினை கையளித்தார்கள். யாழ்.மாவட்ட செயலக வாயில் கதவுகள் அனைத்தையும் அடைத்து தமது போராட்டத்தை முன்னெடுத்ததால் செயலக பணிகள் யாவும் 100% முடக்கப்பட்டது.மாணவர்கள் தமது போராட்டத்தை இடை நிறுத்திக் கொண் டதன் பின்னர் யாழ்.மாவட்ட செயலகத்திற்குள் அலுவலகர்கள் சென்று பணிகளை முன்னெடுத்துள்ளார்கள். மேலும் தமது போராட்டம் முடிவடைந்து விடாது எனவும், உயிரிழந்த மாணவர்களுக்கான தீர்வு கிடைக்கும் வரை போராட்டங்கள் தொடரும் எனவும் மாணவர்கள் எச்சரித்தார்கள்.


பள்ளி பேருந்து கட்டணம் உயர்த் தப்படுவதற்கு எதிர்ப்பு

கோலாலம்பூர்,

அடுத்த ஆண்டு கல்வியாண்டு தொடங்கும் போது பள்ளி பேருந்து கட்டணம் உயர்த் தப்படுவதற்கு மலேசிய பள்ளி பேருந்து நடத்துனர் கள் எடுத்துள்ள முடிவுக்கு எதிர்ப்பு வலுத்து வருகிறது. மக்களின் வாழ்க்கை செல வினம் உயர்ந்து கொண்டு இருக்கும் இவ்வேளையில் பள்ளி பேருந்து கட்டணம் உயர்த்தப்படு வது தங்களுக்கு பெரும் சிரமத்தை ஏற்படுத்தும் என்று பெரும்பாலானவர்கள் தங்கள் ஆதங்கத்தை தெரிவித்தனர்.

நெகிரி செம்பிலான் சிரம்பானை சேர்ந்த வி. சரஸ்வதி  கூறுகையில், தற்போது நாட்டின் பொருளாதார செலவினம் மக்களை அழுத்திக்கொண்டு இருக்கும் வேளையில் திடீரென்று பள்ளி பேருந்து கட்டண உயர்வுக்கு அரசாங்கம் எவ்வாறு அனுமதி வழங்கியது என்று கேள்வி எழுப்பினார். ஒரு வீட்டில் மூன்று நான்கு பிள்ளைகள் பள்ளிக்கு செல்லும் பட்சத்தில் ஒவ்வொரு மாதமும் சராசரி 250 வெள்ளி முதல் 350 வெள்ளி வரையில் செலவிடுவது என்பது மிகவும் சிரமத்தில் ஆழ்த்திவிடும் வேளையில் பேருந்து கட்டணத்தை 10 வெள்ளி முதல் 20 வெள்ளி வரையில் உயர்த்தப்படும் என்று மலேசிய பள்ளி பேருந்து நடத்துனர்கள் சங்கம் அறிவித்து இருப்பது தங்களுக்கு பெரும் சிரமத்தை ஏற்படுத்தும் என்று ரந்தாவை சேர்ந்த வி. தேவி தெரிவித்தார்.

Read More: Malaysia nanban News Paper on 7.12.2017


நஜிப் அரசாங்கம் கொண்டுவந்த சட்டம் ஜனநாயகக் கட்டமைப்புக்கு எதிரானது

டாக்டர் மகாதிர் முகம்மட்டும் அன்வார் இப்ராகிமும் தேசிய பாதுகாப்பு மன்ற(என்எஸ்சி)ச் சட்டத்தைக் கண்டித்துக் கூட்டறிக்கை விடுத்துள்ளனர். பிரதமர் நஜிப் அப்துல் ரசாக் அரசாங்கம் கொண்டுவந்த அச்சட்டம் ஜனநாயகக் கட்டமைப்புக்கு எதிரானது என்றவர்கள் கூறினர். “எங்கள் பார்வையில், போலீஸ், மலேசிய ஊழல்தடுப்பு ஆணையம், சட்டத்துறைத் தலைவர் அலுவலகம், பேங்க் நெகரா போன்ற முக்கிய அமைப்புகள் எல்லாமே அவரது கட்டுப்பாட்டில் உள்ளன”, என்று அவ்விருவரும் அவ்வறிக்கையில் கூறியுள்ளனர். “இச்சட்டம் பாதுகாப்பு, மக்களின் உரிமைகள் போன்ற முக்கியமான விவகாரங்களில் பேரரசர் மற்றும் ஆட்சியாளர் மன்றத்தின் அதிகாரத்தையும் ஓரங்கட்டுகிறது”, என்றவர்கள் குறிப்பிட்டனர்.


கேரித்தீவில் புற்றுநோய் மருத்துவப் பரிசோதனை முகாம்

பெண்கள் மத்தியில் அதிகரித்துவரும் புற்றுநோயை வரும் முன் காப்பது எப்படி என்பது மீதான மருத்துவ பரிசோதை மற்றும் அதன் விழிப்புணர்வு குறித்த நிகழ்வொன்று நேற்று காலை கேரித்தீவு மேற்குத் தோட்டத் தமிழ்ப்பள்ளியில் நடைபெற்றது. கிள்ளான் துங்கு அம்புவான் ரஹிமா பொது மருத்துவமனையின் புற்றுநோய் தடுப்புப் பிரிவு, கேரித்தீவு டான்ஸ்ரீ மாணிக்கவாசகம் கிராமம், கேரித்தீவு குடியிருப்பாளர் சங்கத்தின் தலைவர் எஸ்.சுப்ரமணியம் நிர்வாகத் தினரின் ஆதரவில் புற்றுநோய் விழிப் புணர்வு சங்கத்தின் நிறுவனரும் அதன் தேசியத் தலைவருமான டாக்டர் முகமட் ஃபாருக் அப்துல்லாவின் ஏற்பாட்டில் நடை பெற்ற மருத்துவ பரிசோ தனை முகாமில் துணைப் பிரதமரின் அரசியல் செயலாளர் டத்தோ அப்துல் ஃபாத்தா பின் ஹாஜி இஸ்கந்தார் கலந்து சிறப்புச் செய்தார். கேரித்தீவிலுள்ள தோட்ட மக்களுக் கான இம்மருத்துவ முகாமினை ஏற்பாடு செய்திருந்த டாக்டர் முகமட் ஃபாருக், மலேசியாவில் பெண்கள் மத்தியில் அதிகரித்துவரும் புற்றுநோய் குறித்த விழிப்புணர்வை ஏற்படுத்துவது உட்பட அவர்களுக்கான மருத்துவ பரிசோதனை முகாமினை தமது சங்கத்தின் மூலமாக மேற்கொண்டு வருவதாக கூறினார். கேரித்தீவில் அடுத்த மாதம் அக். 2, 9 ஆகிய மேலும் இரண்டு நாட்களுக்கு வெவ்வேறு பகுதிகளில் இதுபோன்று இரண்டு நிகழ்வுகளை நடத்துவதற்கு ஏற்பாடு செய்யப்பட்டுள்ளது என தெரிவித்தார். நடைபெற்ற நிகழ்வில் பெண்களுக் கான மார்பக புற்றுநோய் பரிசோதனை, புற்றுநோய் சோதனை, ஆண்களுக்கான மருத்துப் பரிசோதனை, இரத்த அழுத்தம், இனிப்புநீர் சோதனை குழந்தைகளுக்கான ஓவியப்போட்டி ஆகியவை நடைபெற்றது.


ரயில் முன் பாய்ந்து காவலர் தற்கொலை: தொடரும் அரசு ஊழியர்களின் தற்கொலைகள்

ராமநாதபுரம் அருகே ரயில் முன் பாய்ந்து காவலர் ரகுவரன் தற்கொலை செய்து கொண் டார்.

திருவாடானை பாரூர் பகுதியைச் சேர்ந்தவர் குணசேகரன். இவரது மகன் ரகுவரன் . இவருக்கு வயது 26. இவர் ராமநாதபுரம் ஆயுதப்படை பிரிவில் காவலராகப் பணியில் சேர்ந்தார். இதைத் தெடர்ந்து, ராமநாதபுரம் ஆயுதப்படை பிரிவு காவல்துறை குடியிருப்பில் தனது அக்காவுடன் வசித்து வந்தார்.

இந்நிலையில் உடல் நலக்குறைவு காரணமாக கடந்த சில நாட்களுக்கு முன்னர் ரகுவரன் மருத்துவ விடுப்பு எடுத்ததிருந்ததாகக் கூறப்படுகிறது. இந்த விடுமுறை கடந்த 7.3.2015 அன்று முடிவடைந்தது.

இதைத் தொடர்ந்து, விடுப்பு தொடர்பாக மருத்துவ அறிக்கை எதுவும் கொடுக்காமலும், பணிக்கு செல்லாமலும் தொடர்ந்து ஓய்வில் இருந்து வந்துள்ளார். இதனிடையே காவல்துறை உயர் அதிகா ரிகளை ரகுவரனின் உறவினர்கள் சந்தித்து மீண்டும் பணியில் சேர்க்க கேட்டுக்கொண் டதாகத் தெரிகிறது.

இந்நிலையில் ரகுவரன் நேற்று காலை தனது மோட்டார் சைக்கிளில் வீட்டில் இருந்து சென்றுள்ளார். பின்னர் வழுதூர் ரயில்வேகேட் பகுதியில் மோட் டார் சைக்கிளை நிறுத்திவிட்டு தண்டவாளத்தில் 20 அடி தூரம் நடந்து சென்று செல் போன், போலீஸ் அடையாள அட்டை, டைரி ஆகியவற்றை வைத்து விட்டு நின்று கொண்டுடிருந்ததாகக் கூறப்படுகிறது.

அப்போது கன்னியாகுமரியில் இருந்து ராமேசுவரம் நோக்கி சென்று கொண்டிருந்த எக்ஸ்பிரஸ் ரயிலில் திடீரென பாய்ந்து ரகுவரன் தற்கொலைக்குக் முயன்றுள்ளார்.

இதனால், ரயிலில் அடிபட்டு தூக்கி வீசப்பட்ட ரகுவரன் படுகாயத்துடன் உயிருக்குப் போராடிய நிலையில் அலரித்துடித்துள்ளார். அவரது சத்தம் கேட்டு அக்கம் பக்கத்தினர் அவரை காப்பாற்ற முயன்றுள்ளனர். ஆனால் அதற்குள் ரகுவரன் பரிதாபமாக உயிரிழந்தார்.

இதுகுறித்து தகவல் அறிந்த கேணிக்கரை காவலர்கள் சம்பவ இடத்துக்கு விரைந்து வந்து ராமேசுவரம் ரயில்வே காவல்துறையினருக்குத் தகவல் கொடுத்தனர். அவர்கள் ரகுவரன் உடலை கைப்பற்றி பிரேத பரிசோதனைக்காக அனுப்பி வைத்தனர். மேலும் இது குறித்து வழக்குப் பதிவு செய்து விசாரணை நடத்தி வருகின்றனர்.

அரசு ஊழியர்கள் தற்கொலை செய்துகொள்வது தொடர்ந்து நடந்து வருகின்றது. வேளாண் அதிகாரி முத்துக்குமாரசாமி ரயிலின்முன் பாய்ந்து தற்கொலை செய்துகொண்டார். சில தினங்களுக்கு முன்னர் சென்னையில் ரேஷன் கடை ஊழியர் ஒருவர் தூக்கிட்டு தற்கொலை செய்துகொண்டார்.

இவர்கள் இருவருவரின் தற்கொலைக்கும் மேலதிகாரிகளின் அழுத்தம் காரணமாக இருந்தது. இந்நிலையில் காவலர் ஒருவர் தற்கொலை செய்துகொண்டிருப்பது பெரும் அதிர்ச்சியை ஏற்படுத்தியுள்ளது.


ஈரானில் நிலநடுக்கம்

தெஹ்ரான்,

ஈரான் நாட்டின் கெர்மாணஷனா நகரில்  5.1 ரிக்டர் அளவில்  நேற்று மதியம் 2.58 மணியளவில் திடீரென நிலநடுக்கம் ஏற்பட்டது. அதனால் அங்குள்ள கெர்மன்ஷனா நகரிலும் அதை சுற்றியுள்ள பகுதிகளும் அதிர்ந்தன. இதனால் பீதியடைந்த மக்கள் வீடுகளை விட்டு வெளியேறி தெருக்களில் தஞ்சம் புகுந்தனர். இந்த நிலநடுக்கம் 5.1 ரிக்டர் அளவில் பதிவாகியுள்ளது.

கெர்மான்ஷா மாகாணம் மலைகள் சூழ்ந்த பகுதி. 2016ஆம் ஆண்டு நவம்பரில் இங்கு 7.3 ரிக்டரில் நிலநடுக்கம் ஏற்பட்டது. அப்போது கெர்மான்ஷா நகரமும், அதைச் சுற்றியுள்ள கிராமங்களும் கடுமையாகப் பாதிக்கப்பட்டன. 530 பேர் பலியாகினர். ஆயிரக்கணக்கானோர் காயம் அடைந்தது நினை விருக்கலாம்.


பெண்களை ஆபாசமாக படம் பிடித்து இணைய  தளத்தில் விற்பனை: தென்கொரியாவில் 4 பேர் கைது

சியோல்,

தென்கொரியாவில் 1,600 பெண்களை ஆபாசமாக படம் பிடித்து இணைய தளத்தில் விற்பனை செய்த 4 பேரை போலீசார் கைது செய்துள்ளனர். தென்கொரி யாவில் ஆபாச வீடியோக்களை தயாரிப்பது, பகிர்வது ஆகியவை சட்டப்படி குற்றமாகும்.

இந்த நிலையில் மர்மக் கும்பல் ஒன்று அந்நாட்டின் பல்வேறு நகரங்களில் ஓட்டலில் அறை எடுத்து தங்கிய பெண்களை ரகசிய கேமரா மூலம் ஆபாசமாகப் படம் பிடித்து, இணைய தளத்தில் விற்று, பணம் சம்பாதித்தது அம்பலமாகி உள்ளது. இதனால் சுமார் 1,600 பெண்கள் பாதிக்கப்பட்டு இருப்பதாக தகவல்கள் தெரிவிக்கின்றன. இந்த விவகாரம் தொடர்பாக 4 பேரை போலீசார் கைது செய்துள்ளனர்.

இவர்கள் ஆபாச வீடியோக்களை பதிவு செய்வதை கடந்த ஆண்டு ஆகஸ்ட் மாதம் தொடங்கியதாகவும், அதன் மூலம் 6,200 டாலர் வரை சம்பாதித்த தாகவும் போலீசார் தெரிவித்தனர். இவர்கள் குற்றவாளிகள் என உறுதி செய்யப்பட்டால் ஒவ்வொருவருக்கும் 10 ஆண்டு சிறைத் தண்டனையும் அபராதமும் விதிக்கப்படும் எனத் தெரிகிறது.


இந்தியாவுக்கு அதிர்ச்சி கொடுத்த நியூசிலாந்து

இந்தியா, நியூசிலாந்து அணிகளுக்கு இடையேயான 2வது டெஸ்ட் போட்டி கொல்கத்தா ஈடன் கார்டன் மைதானத்தில் நடந்து வருகிறது. இதில் முதல் இன்னிங்சை தொடங்கிய இந்திய அணிக்கு தொடக்கத்திலே அதிர்ச்சி காத்திருந்தது. ஷிகர் தவான் 1 ஓட்டம் எடுத்திருந்த போது ஆட்டமிழந்து வெளியேறினார். இந்திய அணியில் தொடக்க ஆட்டக்காரர் ராகுலுக்குப் பதில் ஷிகர் தவான் அணியில் சேர்க்கப்பட்டார். அவருக்கு பதிலாக கவுதம் கம்பீர் சேர்க்கப்படுவார் என எதிர்பார்க்கப்பட்ட நிலையில் தவானுக்கு இடம் கிடைத்தது. ஆனால் தவான் ரசிகர்களை ஏமாற்றிவிட்டார். இதைத் தொடர்ந்து மற்றொரு தொடக்க வீரரான முரளி விஜய்யும் 9 ஓட்டங்களில் ஆட்டமிழக்க, இந்தியா 28 ஓட்டங்களுக்கே 2 விக்கெட்டை பறிகொடுத்தது. தற்போது அணித்தலைவர் விராட் கோஹ்லி, புஜாரா ஆகியோர் நிதானமாக ஆடி வருகின்றனர். 2 விக்கெட்டையும் நியூசிலாந்தின் ஹென்றி தான் வீழ்த்தியுள்ளார். இப்போட்டியில் வெற்றி பெற்றால் டெஸ்ட் தரவரிசையில் இந்தியா முதலிடத்தைப் பிடிக்கும் என்பதால், இந்தப் போட்டியை இந்திய அணியும், ரசிகர்களும் முக்கியமானதாக பார்க்கின்றனர்.


ராஜபக்சேக்கு கல்தா. ரணிலுக்கு மிகப்பெரிய வெற்றி.

கொழும்பு,

இலங்கை நாடாளுமன்றத்தில் ராஜபக்சே அரசுக்கு எதிராகக் கொண்டு வரப்பட்ட நம்பிக்கையில்லாத் தீர்மானம் வெற்றி பெற்றதாக சபாநாயகர் கரு ஜெய சூர்யா அறிவித்தார்.பதவியிலிருந்து கடந்த 2 வாரங்களுக்கு முன்னர் நீக்கப்பட்ட ரணில் விக்கிரமசிங்கேவுக்குப் பதிலாக பிரதமராக நியமிக்கப்பட்டிருந்த ராஜபக்சேவுக்கு எதிராக நம்பிக்கை இல்லாத் தீர்மானம் நேற்று காலை 11 மணியளவில் தாக்கல் செய்யப்பட்டது.

இலங்கை நாடாளுமன்றத்தைக் கலைத்து விட்டு, பொதுத் தேர்தலை நடத்துவதற்கு அதிபர் சிறிசேனா பிறப்பித்த உத்தரவை தற்காலிகமாக உயர் நீதி மன்றம் ரத்துச் செய்து விட்டதைத் தொடர்ந்து  இலங்கை நாடாளுமன்றம் அவசரமாகக் கூட்டப்பட்டது.  இதையடுத்து நாடாளுமன்றத்தில் ராஜபக்சே பெரும்பான்மையை நிரூபிக்கும் அளவிற்கு போதிய ஆதரவு இல்லை. நாடாளுமன்ற உறுப்பினர்களை இழுக்கும் முயற்சியும் பலன் அளிக்காததால் நாடாளுமன்றத்தை கலைத்து உத்தரவிட்டார் அதிபர் சிறிசேனா.

மேலும், அடுத்த ஆண்டு ஜனவரி 5ஆம் தேதி நாடாளுமன்றத்துக்குத் தேர்தல் நடத்தப்படும் எனவும் அறிவிக்கப்பட்டது. ஆனால் நாடாளுமன்றம் கலைக்க ப்பட்டது செல்லாது என்று உச்ச நீதிமன்றம் தீர்ப்பளித்தது. அத்துடன் அதிபரின் உத்தரவுக்கும் இடைக்கால தடை விதித்தது.

இந்த பரபரப்பான சூழ்நிலையில் ஏற்கெனவே அறிவித்தபடி இலங்கை நாடாளுமன்றம் நேற்று காலை கூடியது. அவை நடவடிக்கை தொடங்கியதும் அதி பரால் நியமிக்கப்பட்ட ராஜபக்சேவுக்கு எதிராக நம்பிக்கையில்லாத் தீர்மானம் கொண்டு வரப்பட்டது. இதனால் கடும் அதிருப்தி அடைந்த ராஜபக்சே வெளி நடப்புச் செய்தார்.  அவர் வகித்து வந்த பிரதமர் பதவிக்கு கல்தா கொடுக்கப்பட்டது.

அதன்பின்னர் நடத்தப்பட்ட வாக்கெடுப்பில் தீர்மானத்திற்கு ஆதரவாக பெரும்பாலான நாடாளுமன்ற உறுப்பினர்கள் வாக்களித்தனர். இதையடுத்து ராஜ பக்சே அரசுக்கு பெரும்பான்மை இல்லை என்றும் ராஜபக்சே அரசுக்கு எதிரான தீர்மானம் வெற்றி பெற்றதாகவும் சபாநாயகர் கரு ஜெயசூர்யா அறி வித்தார்.


மழைக்கால பாட்டி வைத்தியம்

அத்திக்காய் அத்திக்காய், இதனையிடித்து விதையை மட்டும் போக்கி, நன்றாக அலம்பி என்றால் சத்து போகின்ற வரை அலம்புவது அல்ல, ஒரே தடவை அலம்பி, துவரை அல்லது பாசிப் பருப்பைச் சேர்த்துக் கூட்டு அல்லது பொரியல் செய்து சாப்பிட வேண்டும். இது வயிற்றுப் புண்ணை ஆற்றுகிறது. கண்ணுக்குக் குளிர்ச்சியைக் கொடுக்கிறது. கஷ்டமான மலச்சிக்கலை போக்குகிறது. பற்களுக்குப் பலம் உண்டாக்குகிறது. இதில் இரும்பு சத்து அதிகமாக இருக்கிறது.


ஆப்கனில் குண்டுவெடிப்பு 23 பேர் பரிதாப பலி 40 பேர் படுகாயம்

காபூல் : ஆப்கானிஸ்தானில் உள்ள ஹெல்மாண்ட் மாகாணத்தில் விளையாட்டு மைதானம் அருகே காரில் வைக்கப்பட்ட குண்டு வெடித்து 23 பேர் பலியாகினர். ஆப்கனில் நேற்று புத்தாண்டு கொண்டாடப்பட்டது. இந்த நிகழ்ச்சி முடிந்து மக்கள் வீட்டுக்கு திரும்பிக்கொண்டிருக்கையில் இந்த குண்டு வெடிப்பு நிகழ்த்தப்பட்டது.
இதுபற்றி ஹெல்மாண்ட் மாகாண பொது சுகாதாரத்துறை தலைவர் அமினுதுல்லா அபேத் கூறுகையில், குண்டு வெடிப்பில் ெஹல்மாண்ட் மாகாணத்தில் உயிரிழந்த 12 பேர் மற்றும் காயமடைந்த 40 பேர் லஷ்கார் கா நகர் மருத்துவமனையில் அனுமதிக்கப்பட்டுள்ளனர்” என தெரிவித்தார். ஆனால், இதுவரை சுமார் 23 பேர் குண்டுவெடிப்பில் உயிரிழந்துள்ளதாக அதிகாரபூர்வமற்ற தகவல்கள் தெரிவிக்கின்றன.


இரசாயனம் அற்ற அழகியல் பொருட்கள் ஆய்வில் சாதனை படைக்கும் பவானி நேசமணி

அளவுக்கு அதிகமான இரசாயனம் உள்ள காரணத்தால் மிகவும் பிரபலமான அழகுப் பொருட்கள் அண்மையில் சுகாதார அமைச்சால் தடைசெய்யப்பட் டுள்ளது பொதுமக்களிடையே, குறிப்பாக மகளிரிடையே பெரும் பரபரப்பை ஏற்படுத்தி உள்ளது. காலம் காலமாகக் குறிப்பிட்ட அழகுப் பொருட்களைப் பயன்படுத்தி வந்தவர்களுக்கு இது நிச்சயம் பெரும் அதிர்ச்சியை உண்டாக்கி இருக்கும். தங்களின் முக அழகிற்காகவும் பொலிவிற்காகவும் பயன்படுத்தி வந்த பொருட்கள் உண்மையில் விஷம் என்பதை அறியும்போது அதிர்ச்சியும் பரபரப்பும் ஏற்படத்தான் செய்யும். இன்றைய கால கட்டத்தில் பெண்களிடையே தங்களின் பணி மற்றும் பொருளாதாரம் ஆகியவற்றில் பெற்றிருக்கும் விழிப்புணர்வைப் போன்று இன்னும் தங்களின் அழகியல் சார்ந்த விஷயங்களில் பெறவில்லை. இந்த அலட்சியப் போக்கு அல்லது அறியாமையே சில காலத்திற்குப் பிறகு அவர்களுக்கு விஷமாக மாறிவிடுகிறது எனக் கூறுகிறார், பவானி நேசமணி. பவானி உக்ரேயினில் உள்ள அரசு பல்கலைக்கழகத்தில் மருத்துவப் பட்டப் படிப்பை மேற்கொண்டவர். பயிற்றுனராக எச்ஆர்டிஎப் சான்றிதழ் பெற்றவர். எண்ட்ராகோகி ஆலோசகர். மேலும், மாயி (MAYI) ஆயுர்வேதிக் தெராபிஸ்ட்டிக்கான சான்றிதழும் பெற்றவர். இரசாயனம் அற்ற அழகியல் பொருட்களை உருவாக்கும் முயற்சியிலும் ஆய்விலும் தற்போது ஈடுபட்டு வருகிறார். அதிக நுரைகள், குமிழிகள், வாசனை போன்ற அழகியல் சார்ந்த பொருட்களில் பெரும்பான்மையானவை நமது தோலுக்குப் பாதுகாப்பற்றவையாகத்தான் உள்ளன. ஆனால், இவற்றைத்தான் பெண்கள் பயன்படுத்துகின்றனர். கவர்ச்சியாகக் காட்டப்படும் அழகியல் பொருட்களால் கவரப்படும் பெண்களிடையே பெரும்பாலும் அவற்றைப் பற்றி ஆராய்ந்து தகவல்களை அறியும் பண்பு இருப்பதில்லை. இது மாற்றப்பட வேண்டும் என அவர் குறிப்பிட்டார். மனித உடலில் மிகப் பெரிய உறுப்பு தோல்தான். ஒரு வகையில் நம்மைப் பாதுகாக்கும் கவசம் எனவும் கூறலாம். அதே சமயம், தோலில் தடவும் எந்தப் பொருளோ அல்லது இரசாயனமோ குறைந்தபட்சம் 1 நிமிடத்திலேயே தோலில் உட்புகுந்து விடும். ஏறக்குறைய நாம் சாப்பிடும் முறையை ஒத்தது இது. எப்படி நாம் சாப்பிடும் உணவுகளின் பாதிப்புகளை அனுபவிக்கிறமோ அது போன்றுதான் தோலில் தடவப்படும் பொருட்களில் உள்ள இரசாயனமும் உடலில் செல்லும். குறிப்பாக, நாம் பயன்படுத்தும் அழகியல் பொருட்களில் மெர்க்கியூரி போன்ற ஆபத்தான இரசாயனங்கள் எளிதில் உட்புகுந்து ஆபத்தான பாதிப்புகளை ஏற்படுத்தும். நமது தோல் உடலின் கவச மாகவே இருந்தா லும் கூட இத் தகைய இரசாய னங்கள் உட்புகு வதைத் தவிர்க்க இயலாது. இன்று முகத்தை அழகுப்படுத் தவும் பொலிவக்கவும் பயன்படுத்தப்படும் பெரும்பான்மையான செயற்கைப் பொருட்களிலும் ஷவர் க்ரீம்களிலும் எஸ் எல்எஸ்/எஸ்எல்இஎஸ், பிஇஜி, திரைலோஷன், கோல் தார் டைய்ஸ், பாராபென், பெட்ரோலதூம், பார்ஃபூம், சிலோஷேன்ஸ் போன்ற 12 இரசாயனங்கள் கலக்கப்பட்டுள்ளன. இது போன்ற இரசாயனங்கள் கலக்கப்பட்டுள்ள அழகியல் பொருட்கள் கனடாவில் தடைசெய்யப்பட்டுள்ளதும் இங்கு குறிப் பிடத்தக்கது. இந்த விஷயத்தை அறிந்திருந்தாலும் கவர்ச்சியால் ஈர்க்கப்பட்டு வாங்கிப் பயன்படுத்துகின்றனர். சில காலத்திற்குப் பிறகே அதன் விளைவுகளை அனுபவிக்கத் தொடங்குகின்றனர். நிலைமை மோசமான பிறகாவது அவர்கள் உண்மையை உணர்கிறார்கள் என்றால் அதுவும் இல்லை. ஏற்பட்ட பாதிப்பைச் சரிசெய்ய இன்னொரு இரசாயனக் கலவை கொண்ட அழகியல் பொருட்களைப் பயன்படுத்தத் தொடங்குகின்றனர். உண்மையில், அழகியல் பொருட்களைப் பயன்படுத்தி பாதிப்புகள் ஏதும் ஏற்பட்டால் பயனீட்டாளர்களுக்குப் சுகாதார அமைச்சில் புகார் செய்யவும் உரிமை உண்டு. ஆனால், இதை யாரும் செய்வது கிடையாது. ஒரு க்ரீம்க்கு மாற்றாக உடனடியாக இன்னொரு க்ரீமைப் பயன் படுத்தத் தொடங்கு கின்றனர். இந்த விவகாரத்திலும் நமது பெண்களிடையே விழிப்புணர்வு அதிகம் தேவைப்படுகிறது என அவர் தெரிவித்தார். எவ்வாறு அழகியல் பொருட்களைத் தேர்ந்தெடுப்பது? அழகியல் பொருட்களை வாங்கும்போது அதில் வாசனை அதிகம் உள்ளதா? ஒரே வாரத்தில் முகத்தைப் பொலிவாக்கி அல்லது வெள்ளையாக்கி விடுமா? நுரை அதிகமாக வருமா என்பதை எல்லாம் தேடுவதைத் தவிர்த்து குறிப்பிட்ட அந்தப் பொருள் என்பிஆர்ஏ/பிபிஎஃக்கேயில் பதிவு செய்யப்பட்டுள்ளதா என் பதை முதலில் ஆராய்வது அவசியம். பொருட்களில் என்ன வகை கலவையின் கூறுகள் இடம்பெற்றுள்ளன என்பதை அறியுங்கள். இன்னும் குழப்பமாக இருந்தால் மருத்துவரோடு கலந்தாலோசியுங்கள். இவை எல்லாவற்றுக்கும் மேலாக நம்முடைய இயற்கை பராமரிப்பு முறையிலே அழகியலைப் பாதுகாக்கவும் மேம்படுத்தவும் எண்ணெய் குளியல் என பல வழிகள் உண்டு. இயற்கை சார்ந்த, பக்க விளைவுகள் ஏதுமில்லாத வழிகள். ஒரு பொருளைப் பயன்படுத்துவது என்பது வாடிக்கையாளரின் உரிமை மற்றும் தேர்வு. இயற்கை சார்ந்த பொருட்களைப் பயன்படுத்துவதா அல்லது செயற் கைப் பொருட்களைப் பயன்படுத்துவதா என்பதை அவர்கள்தான் முடிவு செய்ய வேண்டும். இருப்பினும், அவர்கள் விழிப்புடன் கூடிய விவேகமான பயனீட்டாளர்களாக இருப்பது அவசியம் என அவர் கேட்டுக்கொண்டார்.


இந்து அறப்பணி வாரியங்கள் ஆலயங்களின் முறைகேடுகளை முறியடிக்கும்

(காளிதாசன் தியாகராஜன் - ஆர்.குணா)  பெட்டாலிங் ஜெயா,

நாட்டிலுள்ள சில ஆலய நிர்வாகங்களில் குளறுபடிகள் நிலவுகின்ற காரணத்தினா லேயே,    அவற்றைச் சீர்படுத்துவதற்கு இந்து அறப்பணி வாரியங்களை அமைப்பது அவசியமாகின்றது. இம்மாதிரியான முறைகேடுகள் நிகழாதிருந்தால்  இந்த அறப்பணி வாரியங்களுக்கு தேவை இருக்காது என்று மனித வள அமைச்சர் எம்.குலசேகரன் நேற்று கூறினார். பெட்டாலிங் ஜெயாவிலுள்ள சிவிக் செண்டரில் நேற்று நடைபெற்ற பத்துமலை உருமாற்ற மாநாட்டில் கலந்துகொண்ட போது அவர் இதனைத் தெரிவித்தார்.

Read More: Malaysia Nanban Tamil Daily on 28.5.2018


சொந்தத் தொழிலில் சாதிக்கும் பட்டதாரி ஆர்.ராதிகா!

எந்தத் துறையிலும் பெண் களாலும் சாதிக்க முடியும் என்ற உண்மையை மெய்ப்பிக்கும் வகையில், தேனிலிருந்து சவக் காரம் மற்றும் சத்துமிக்க தேனை தயாரித்து வருகிறார் இந்தியப் பெண்மணி ஆர்.ராதிகா என்பவர். தமது கணவர் பி.சரவணனுடன் இணைந்து சொந்த நிலத்தில் தேனீக்களை வளர்த்து, அதிலிருந்து கிடைக்கும் தேனைக் கொண்டு முகப் பொலிவுக்காக 3 வகை சவக்காரத்தை தயாரித்து விற்பனை செய்து வருகிறார். இந்த 3 வகையான சவக்காரம் முகத்திலுள்ள பழைய, புதிய கரும்புள்ளிகள், நிறமூட்டல் மற்றும் வடுக்கள், சரும நிவாரணியை வழங்கக்கூடிய தேன் சவர்க்காரம் இதுவாகும். 40 கிராம் எடையில் தயாரித்து வெளியிடப்பட்டு வரும் இப் பொருளை எந்தவொரு சந்தேகமு மின்றி பயன்படுத்த லாம் என உரி மையாளர் ஆர்.ராதிகா தெரிவித்தார். மேலும் உடல் சுகாதாரத் திற்கு ஏற்ற வகையில் போத்தலில் அடைக்கப்பட்டு வெளியிடப் பட்டு வரும் தேன் வகைகள் காய் ச்சல், சளி, வயிற்று வலி, மாத விடாய், சரும பிரச்சினை, தோல், கண், ஆண்மை, சீரான இரத்த ஓட்டம், உடலில் கொழுப்பு, சிறுநீர் பிரச்சினை, இருமல், இரத்த சுத்தம், புண், பல், இருதய பாதிப்பு தூக்கமின்மை, இரத்த அழுத்தம், இனிப்பு நீர், அதிக உடல் எடை, சரும அழகு உட்பட சுமார் 30 பிரச்சினைகளுக்கு இந்த அசல் தேன் மூலமாக நிவாரணி காண முடியும் என்றார். திறந்த வெளி பல்கலைக் கழகத்தின் நிர்வாகத்துறை பட்ட தாரியான ஆர்.ராதிகா, அரசாங் கமும், மலேசிய சுகாதார அமைச் சும் வழங்கிய பல பயிற்சி களில் கலந்து கொண்டு சிறப்பான பயிற்சியையும் பெற்றுள்ளார். மலேசிய விவசாய இலாகா, சுகாதார அமைச்சு ஆகியவற்றின் அங்கீகாரத்துடன் சுகாதார முறைப்படி சுத்தமாகவும் தரமாக வும் தயாரிக்கப்படும் சர்வானி தேன் கொண்டு தயாரிக்கப்பட்டு விற்பனையில் இருக்கும் முகப் பொலிவு சவக்காரம், நிவாரணி தேன் 100 விழுக்காடு அசல் மிக் கது. கெடா பாலிங், பகுதியில் தமது அலுவலகத்தைக் கொண்டு செயல்பட்டுக் கொண்டிருக்கும் ஆர்.ராதிகாவின் தரமான பொருட்களை வாங்கி, விற்பனை செய்து கை நிறைய சம்பாதிக்க விருப்பம் கொண்டவர்கள் தொடர்பு கொள்ளலாம்.


பள்ளி மாணவிக்கு பாலியல் தொல்லை! - போக்சோ சட்டத்தில் பாதிரியார் கைது!

திருச்சி உறையூர் பகுதியில் உள்ள மெத்தடிஸ் பள்ளியில் தாளாளராக இருப்பவர் பாதிரியார் குணஜோதி மணி. அதே பகுதியில் சி.எஸ்.ஐ. திருச்சபை யின் பாதிரியராகவும் இருக்கிறார். இவர் அந்த பள்ளி ஹாஸ்டலில் தங்கி இருந்து ஒன்பதாம் வகுப்பு படித்து வரும் மாணவிக்கு பாலியல் தொந்தரவு கொடுத்ததாக மாணவியின் தாய் பத்மாவதி ஸ்ரீரங்கம் அனைத்து மகளிர் போலீஸ் நிலையத்தில் புகார் அளித்துள்ளார்.
இதனை தொடர்ந்து ஸ்ரீரங்கம் அனைத்து மகளிர் இன்ஸ் சித்ரா தலைமையில் பாதிரியார் குணஜோதி மணி மீது பாலியல் வன்கொடுமையில் இருந்து சிறார்களை பாதுகாக்கும் சட்டத்தின் (போக்சோ) கீழ் கடந்த 16-ந்தேதி வழக்குப்பதிவு செய்யப்பட்டது. இதனால், பாதிரியார் குணஜோதி மணி தலைமறைவாக இருந்து வருகிறார்.

இந்நிலையில், போலீசார் தன்னை கைது செய்யாமல் இருக்க மதுரை உயர்நீதிமன்ற கிளையில் முன்ஜாமீன் மனு தாக்கல் செய்தார். இந்த மனுவை விசாரித்த உயர்நீதிமன்ற கிளை ஜூன் 26ந் தேதி வரை போலீசார் பாதிரியார் ஜோதி குணமணியை கைது செய்வதற்கு இடைக்கால தடை விதித்தது. இந்த மாதிரியான பள்ளி மாணவிகளின் பாலியில் தொந்தரவு புகாருக்கு முன்ஜாமீன் கொடுக்க முடியாது என்றும் சம்மந்தப்பட்ட நீதிமன்றத்தில் ஆஜராகி முன்ஜாமீன் பெற்றுக்கொள்ள சொல்லி உத்தரவிட்டிருந்தார்.

இந்த உத்தரவின்படி குணஜோதிமணி திருச்சி இரண்டாவது கூடுதல் செசன்சு கோர்ட்டில் திடீர் என சரணடைந்தார். அவரை வருகிற 12-ந்தேதி வரை நீதிமன்ற காவலில் வைக்க நீதிபதி என்.குணசேகரன் உத்தரவிட்டார். இதனை தொடர்ந்து பாதிரியார் குணஜோதி மணி திருச்சி மத்திய சிறையில் அடைக்கப்பட்டார்.
இந்த வழக்கில் பாதிக்கப்பட்ட மாணவி கோர்ட்டில் ஆஜராகி ரகசிய வாக்குமூலம் அளித்து உள்ளார். அதில் பாதிரியார் குணஜோதிமணி என்னை போலவே பல மாணவிகளுக்கு பாலியல் ரீதியாக தொல்லை கொடுத்ததாக கூறி இருப்பதாக தெரிகிறது. எனவே இதுபற்றி முழு அளவில் விசாரிப்ப தற்காக அனைத்து மகளிர் போலீசார் குணஜோதி மணியை போலீஸ் காவலில் எடுத்து விசாரணை நடத்த உள்ளனர். போலீஸ் விசாரணையில் மேலும் பல திடுக்கிடும் தகவல்கள் வெளியாகும் என எதிர்பார்க்கப்படுகிறது.


சபா குடிநீர் இலாகாவின் இரு மூத்த அதிகாரிகள் வீட்டில்

அதிகாரத்தை தவறாகப் பயன்படுத்தி கையூட்டு பெற்று வந்ததாக நம்பப்படும் சபா குடிநீர் இலாகாவைச் சேர்ந்த இரு மூத்த அதிகாரிகளை மலேசிய ஊழல் தடுப்பு ஆணையம் கைது செய்ததில் 11 கோடியே 20 லட்சம் வெள்ளி மதிப்புள்ள கட்டுக் கட்டான பணம் பறிமுதல் செய்யப்பட்டுள்ளது. மலேசிய ஊழல் தடுப்பு ஆணையத்தின் வரலாற்றில் அரசாங்க சார்பு நிறுவனத்தைச் சேர்ந்த இரு மூத்த அதிகாரிகளிடமிருந்து மிகப் பெரிய தொகை பறிமுதல் செய்யப்பட்டது இதுவே முதல் முறையாகும். அந்த தொகையில், வெ.4 கோடியே 50 லட்சம் ஓர் இயக்குநரிடமிருந்தும், வெ.72 லட்சம் ஒரு துணை இயக்குநரிடமிருந்தும் பறிமுதல் செய்யப்பட்டதாக எம்.ஏ.சி.சி. துணைத் தலைமை ஆணையர் டத்தோ அஸாம் பாக்கி கூறினார். அரசாங்க ஊழியர்கள் சம்பந்தப்பட்ட மிகப்பெரிய தொகை இதுவாகும். கடந்த காலங்களில் நாங்கள் கைப்பற்றிய பெரிய தொகை என்றால் அது ஒரு கோடி வெள்ளியாகும். சபாவில் மேற்கொண்ட நடவடிக்கையில், எம்.ஏ.சி.சி. அந்த அதிகாரிகளின் வீடுகளில் சோதனை மேற்கொண்டது. அந்த அதிகாரிகளுக்கும், அவர்களின் குடும்பத்தினருக்கும் சொந்தமான வங்கிக் கணக்குகளில் இருந்து 2 கோடியே 30 லட்சம் வெள்ளியையும் நாங்கள் கைப்பற்றினோம். ஆறு சேமிப்புப் பெட்டகங்களையும் பறிமுதல் செய்தோம். அவற்றில் ஒன்றில் 25 லட்சம் வெள்ளி ரொக்கம் இருந்தது. அந்த அதிகாரிகளில் ஒருவருக்கு தொடர்புடைய நிறுவனத்தின் வங்கிக் கணக்கிலிருந்து 3 கோடியே 70 லட்சம் வெள்ளியையும் எம்.ஏ.சி.சி. முடக்கி வைத்துள்ளது. இந்நடவடிக்கையின் போது கைப்பற்றப்பட்ட இதர பொருள்களில், ஆடம்பரக் கார்கள், தங்க நகைகள், கைப்பைகள், 127 நிலப்பட்டாக்கள் ஆகியனவும் அடங்கும். தங்கள் இலாகாவின் கீழான குத்தகைகளை தங்கள் உறவினர்களுக்கு வழங்கி வந்ததான சந்தேகத்தின் பேரில் 51, 54 வயதுக்கு உட்பட்ட அந்த இரு அதிகாரிகளும் நேற்று முன் தினம் கைது செய்யப்பட்டனர். அந்த இரண்டு அதிகாரிகளுமே கடந்த 2010-ஆம் ஆண்டு தொடக்கம் மொத்தம் 330 கோடி வெள்ளி மதிப்புள்ள குத்தகைகளை கையாண்டு வந்துள்ளனர் என்று அஸாம் குறிப்பிட்டார். நேற்று இங்கு நடைபெற்ற பத்திரிகையாளர் சந்திப்பில், எம்.ஏ.சி.சி. அதிகாரிகள் கைப்பற்றிய பொருள்கள், ரொக்கம் அனைத்தும் பார்வைக்கு வைக்கப்பட்டிருந்தன. அந்நிய நாணயம், விலையுயர்ந்த கைகடிகாரங்கள் ஆகியனவும் அவற்றுள் அடங்கும். இவர்கள் கைது செய்யப்பட்டதை தொடர்ந்து, அந்த துணை இயக்குநரின் 55 வயது சகோதரரையும் (தொழில் அதிபர், டத்தோ அந்தஸ்து உடையவர்), மற்றொருவரின் 50 வயது சகோதரரையும் (கணக்காய்வாளர்) போலீசார் கைது செய்தனர்.


நவீன தொழில்நுட்ப வசதி வாய்ந்த கடப்பிதழாக மலேசிய கடப்பிதழ்

பெட்டாலிங் ஜெயா,

மலேசிய கடப்பிதழ், ஆசியாவிலேயே நான்காவது நவீன தொழில்நுட்ப வசதி வாய்ந்த கடப்பிதழாக விளங்குகிறது. மலேசிய கடப்பிதழ் இரண்டு ஆண்டு கள் தொடர்ந்தாற்போல் இந்த நிலையை தக்க வைத்துக் கொண்டுள்ளது. தி ஹென்லி பாஸ்போர்ட் இண்டெக்ஸ் இந்த தரவரிசையை வெளியிட்டது.

மலேசிய கடப்பிதழ் வைத்திருப்பவர்கள் விசா இன்றி 166 நாடுகளுக்கு பயணம் மேற்கொள்ள முடியும். கடந்த ஆண்டு ஏப்ரல் மாதம் ஆர்ட்டன் கேப்பிட்டல் பாஸ்போர்ட் இண்டெக்ஸ் வெளியிட்ட தரவரிசையில், மலேசிய கடப்பிதழ் 156 விசா இல்லா சலுகை புள்ளிகளுடன் உலக நிலையில் நான்காவது இடத்தில் இருந்தது. ஜப்பானும் 156 புள்ளிகளுடன் மலேசியாவுடன் சமநிலையில் இருந்தது.

ஒரு கடப்பிதழை வைத்திருப்பவர் விசா இன்றி எத்தனை நாடுகளுக்கு பயணம் செய்ய முடியும் என்பதை அடிப்படையாக ஹென்லி பாஸ்போர்ட் இண்டெக்ஸ் கடப்பிதழ்களை தரவரிசைபடுத்துகிறது. அனைத்துலக விமான போக்குவரத்து சங்கத்திடம் (ஐஏடிஏ) இருந்து கிடைக்கும் புள்ளி விவரங்களை வைத்து ஹென்லி பாஸ்போர்ட் இண்டெக்ஸ் தயாரிக்கப்படுகிறது.

Read More: Malaysia Nanban News Paper on 11.1.2018


10, +2 படித்தவர்களுக்கு ராணுவத்தில் வேலை

மொத்த காலியிடங்கள் : 128 தகுதி : 10ஆம் வகுப்பு மற்றும் +2 படிப்பு முடித்தவர்கள் வயது வரம்பு : 18-27க்குள் இருக்க வேண்டும் விண்ணப்பிப்பதற்கான கடைசித் தேதி : 12.03.2016 இதுபற்றி முழுமையான தகவல்களை தெரிந்து கொள்ள www.indianarmy.nic.in என்ற இணையதளத்தை பாருங்கள்.


போலிஸ் காருடன் தப்பியோடிய ஆடவருக்கு வலைவீச்சு

(கோம்பாக்) போலீசுக்கு சொந்தமான எம்பிவி வகை காருடன் தப்பியோடிய ஆடவரை போலீசார் தேடி வருவதாக கோம்பாக் மாவட்ட போலீஸ் படைத் தலைவர் அலி அஹ்மாட் நேற்று கூறினார்.பத்துகேவ்ஸ் தொழிற்பேட்டை பகுதியில் உள்ள கிடங்கு ஒன்றை இரு ஆடவர்கள் உடைக்க முயற்சிக்கின்றனர் என்று போலீசுக்கு தகவல் கிடைத்தது. உடனே போலீஸ் அதிகாரிகள் சம்பவ இடத்திற்கு விரைந்தனர். அக்கிடங்கை சோதனையிடும் நோக்கில் போலீஸ் அதிகாரிகள் வாகனத்தில் இருந்து கீழே இறங்கினர்.போலீஸ் அதிகாரிகள் கிடங்கிற்குள் சென்றதுடன், திருட முயன்ற ஆடவன் ஒருவன் போலீஸ் வாகனத்துடன் தப்பியோடினான். மற்றொரு ஆடவன் போலீசாரின் பிடியில் சிக்கினான். சுமார் 1 மணி நேரத்திற்கு பின் அவ்வாகனத்தை போலீசார் லத்தார் நெடுஞ்சாலையில் கைப்பற்றினர்.சம்பந்தப்பட்ட ஆடவன் காரை அந்நெடுஞ்சாலையில் விட்டு சென்றுள்ளான். அவனை பிடிப்பதற்கான நடவடிக்கையில் போலீஸ் தீவிரம் காட்டி வருகிறது என்று அலி அஹ்மட் கூறினார்.


போலீசில் பொய் புகார்!

போலீசில் பொய்ப் புகார் கொடுத்ததாக இரு இந்தியப் பெண்கள் உட்பட ஐவருக்கு நேற்று இங்குள்ள கூலாய் மாஜிஸ்திரேட் நீதிமன்றத்தில் 1,000 வெள்ளி முதல் 1,500 வெள்ளி வரை அபராதம் விதிக்கப்பட்டது. கடந்த பிப்ரவரி 19ஆம் தேதி முதல் மார்ச் 2ஆம் தேதி வரை செனாய் மற்றும் கூலாய் வட்டாரத்தில் தங்களிடம் வழிப்பறித் திருடர்கள் கத்தியைக்காட்டி கொள்ளையிட்டதாக கூலாய், செனாய் போலீஸ் நிலையத்தில் பொய்ப் புகார் கொடுத் ததாக சி.ராஜேஸ் வரி (வயது 27), சி.திலகம் (வயது 32), லம் ஜுன் ஹுவா (வயது 23), அன் ஞாய் பந்திங் (வயது 28), முகமட் இமான் சிக்ரி அப்துல்லா (வயது 20) ஆகிய ஐவர் மீது குற்றஞ்சாட்டப் பட்டது. தங்கள் மீது சுமத்தப்பட்ட குற்றச்சாட்டை ஐவரும் மாஜிஸ்திரேட் அமாட் பாரிட் அமாட் கமால் முன்னிலையில் ஒப்புக் கொண்டனர்.பொய்ப் புகாரை செய்த குற்றத்தை ஒப்புக் கொண்ட சி.ராஜேஸ்வரி மற்றும் சி.திலகம் ஆகிய இருவருக்கு தலா 1500 வெள்ளி அபராதமும், ஜுன் ஹுவா, அன்ஞாய் பந்திங், முகமட் இமான் சிக்ரி ஆகிய மூவருக்கு தலா ஆயிரம் வெள்ளி அபராதம் விதித்து மாஜிஸ்திரேட் அமாட் பாரிட் அமாட் கமால் தீர்ப்பளித்தார்.


தாதியர்  துறையில் பட்டம் பெற்றார்  சித்ராதேவி

கோத்தா டாமன்சாரா,  செகி கல்லூரியில் நடைபெற்ற பட்டமளிப்பு விழாவில் சித்ராதேவி கன்னியப்பன் தாதியர் துறையில் இளங்கலை பட்டம் பெற்றார். 1997 ஆம் ஆண்டு காஜாங் தமிழ்ப் பள்ளியில் படித்த மாணவியான சித்ராதேவி தாதியர் துறையில் நிபுணத்துவம் பெற வேண்டும் என்ற தனது நீண்ட கால லட்சியம் நிறை வேறியிருப்பதாக கூறுகிறார். தற்போது கோலாலம்பூர், துங் ஷின் மருத்துவமனையில் முதிர்நிலை தாதியராக பணியாற்றி வரும் சித்ராதேவி, குடும்பத்தினர் மற்றும் தன் கணவரின் ஆசி, ஒத்து ழைப்புடன் தாதியர் துறையில்  பட்டப்படிப்பை மேற்கொள்ள முடிந்ததாக பெருமிதத்துடன் கூறுகிறார். தம் குடும்பத்தினருடன் சித்ராதேவியை காணலாம்.


தேர்தலில் வெற்றி, தோல்வியை நிர்ணயிப்பது நாம்தான்.

அரசியலில் அதிர்ச்சி, அதிரடி மாற்றத்தைத் தந்த 2008-ஆம் ஆண்டு தேர்தல் சுனாமியிலிருந்து மீண்டு வர முடியாமல் ம.இ.கா. இன்னும் தத்தளிக்கும் வேளையில், தேசிய முன்னணியின் முக்கியமான தலைவர்கள் பலர் வெற்றி பெற்ற தொகுதிகளில் இந்தியர்களின் வாக்குகளே அவர்களின் தலை விதியை நிர்ணயிக்கும் வாக்குகளாக அமைந்துள்ளன என்பதை மறுக்க முடியாது. இந்தியர்களை பெரும்பான்மை வாக்காளர்களாகக் கொண்ட தொகுதிகளில் களம் இறங்க எதிர்க்கட்சிகள் திட்டமிட்டிருப்பதால் ம.இ.கா. தலைவர்கள் இம்முறை தங்கள் செயலாக்கத்தை இரட்டிப்பாக்கும் ஒரு சூழ்நிலையில் இருக்கின்றனர். தவறினால், 14-ஆவது பொதுத்தேர்தல் மற்றுமொரு பேரடியாக அக்கட்சிக்கு விளங்கும் என்பதில் ஐயமில்லை என்று மலேசிய நண்பன் கருதுகிறது. கடந்த 13-ஆவது பொதுத்தேர்தலில் தேசிய முன்னணி கைப்பற்றிய தொகுதிகளில் 31 நாடாளுமன்றம், 59 சட்டமன்றத் தொகுதிகளில் இந்தியர்களே வெற்றி, தோல்வியை நிர்ணயிக்கும் அதிகாரத்தை கொண்டுள்ளனர் என்று தெரிய வருகிறது. சமூக வலைத்தளங்களில் இது அண்மையில் அதிகமாகப் பகிரப்பட்ட ஒரு விஷயம் என்பதும் குறிப்பிடத்தக்கது. இவை அனைத்தும் புறநகர்ப் பகுதிகளில் உள்ள தொகுதிகளாகும். இவை யாவும் தேசிய முன்னணி மிகவும் குறைவான பெரும்பான்மையில் வெற்றி பெற்ற தொகுதிகளாகும் என்பதும் இங்கு கவனிக்கப்பட வேண்டிய சுவாரஸ்யமான விஷயமாகும். எதிர்க்கட்சிகள் விழித்துக்கொண்டதற்கு ஒரே காரணம்தான் உள்ளது. அத்தொகுதிகள் அனைத்திலும் வெற்றியைத் தீர்மானிக்கும் சக்தி இந்திய வாக்காளர் களின் கைகளில் உள்ளது என்பதுதான் உண்மை. அத்தொகுதிகளில் உள்ள இந்திய வாக்காளர்களின் எண்ணிக்கை வெற்றியைத் தந்த பெரும்பான்மையை விட அதிகம் என்பது வெளிப்படையான உண்மை. ஆகவே, இந்த குறிப்பிட்ட தொகுதிகளில் இந்திய வாக்காளர்கள் எடுக்கக்கூடிய முடிவு அவற்றின் தலைவிதியை நிர்ணயிக்கும் என்று அறுதியிட்டுக் கூற லாம். துருப்புச் சீட்டு நம் வசம் என்பதை மறுத்துவிட முடியாது. இதன் அடிப்படையில் கடந்த 13-ஆவது பொதுத்தேர்தல் நிலவரத்தை கண்ணோட் டமிடுவோம்: உதாரணமாக, துணைப்பிரதமர் டத்தோஸ்ரீ ஜாஹிட் ஹமிடியின் பாகான் டத்தோ (பேரா) நாடாளுமன்றத்தொகுதியில் 9,423 வாக்காளர்கள் உள்ளனர். அவர் அங்கு 2,108 வாக்குகள் பெரும்பான்மையில் மட்டுமே வெற்றி பெற்றார். இது மிகவும் குறைவான பெரும்பான்மையாகும். ஆனால், இந்த முறை (14-ஆவது பொதுத்தேர்தல்) அந்த 2,108 வாக்காளர்களில் பாதிப்பேர் என 1,054 பேரின் வாக்குகள் தடம் மாறினாலே போதும் ஜாஹிட் வெறும் வர லாற்றில்தான் இடம்பெறுவார் என்பது அரசியல் வட்டாரங்களின் கணிப்பு. பாடாங் ரெங்காஸ் - சுற்றுலா பண்பாட்டுத் துறை அமைச்சர் டத்தோஸ்ரீ நஸ்ரி அஜிஸ் பாடாங் ரெங்காஸ் (பேரா) நாடாளுமன்றத் தொகுதி உறுப்பினர் ஆவார். கடந்த தேர்தலில் இவர் 2,230 என்ற மிகவும் குறுகிய பெரும்பான்மையில்தான் வென்றார். இத்தொகுதியில் உள்ள இந்திய வாக்காளர்களின் எண் ணிக்கை 2,031. இங்குள்ள 1,115 வாக்காளர்கள் திசை மாறினால் போதும், பாடாங் ரெங்காஸில் நஸ்ரியின் தோல்வி உறுதி. தெலுக் இந்தான் - தெலுக் இந்தான் நாடாளுமன்றத் தொகுதியில் உள்ள இந்திய வாக்காளர்களின் எண்ணிக்கை 11,491. இத்தொகுதியின் உறுப்பினர் ம.சீ.ச- வின் டத்தோஸ்ரீ மா சியூ கியோங் ஆவார். கடந்த தேர்தலில், மிகவும் குறைவான பெரும்பான்மையாக 238 வாக்குகளில் மட்டுமே இவரால் வெற்றி பெற முடிந்தது. இங்கு அவரின் வெற்றியை நிர்ணயித்தது இந்திய வாக்குகள் என்பதை மறுக்க முடியாது. தஞ்சோங் மாலிம் - தஞ்சோங் மாலிம் நாடாளுமன்றத் தொகுதி தற்போது ம.சீ.ச வசம் உள்ளது. இங்கு 9,062 இந்திய வாக்காளர்கள் உள்ளனர். இத்தொகுதியின் வேட்பாளரான ஓங் கா சுவான் கடந்த தேர்தலில் 4,328 வாக்குகள் பெரும்பான்மையில் வென்றார். வரும் தேர்தலில் இந்திய வாக்காளர்களின் வாக்குகள் கட்சி மாறுமா என்பதை பொறுத்திருந்து பார்ப்போம். லாபிஸ் - ஜொகூரின் லாபிஸ் நாடாளுமன்ற தொகுதியில் ம.சீ.ச-வின் சுவா தீ யோங் மிக, மிகக் குறைவாக 353 வாக்குகள் பெரும்பான்மையில் மட் டுமே வெற்றி பெற்றார். இங்கு மொத்தம் 5,698 வாக்காளர்கள் உள்ளனர். சுமார் 177 பேர் இவருக்கு வாக்களிப்பதற்கு எதிராக முடிவெடுத்தால் போதும். தேசிய முன்னணி தோற்றுப்போகும். பாசிர் கூடாங் - பாசிர் கூடாங் (ஜொகூர்) நாடாளுமன்ற தொகுதி மொத்தம் 11,194 இந்திய வாக்காளர்களை கொண்டுள்ளது. இத்தொகுதி வேட்பாளரான அம்னோவின் நொர்மலா அப்துல் சாமாட் கடந்த தேர்தலில் 935 வாக்குகள் பெரும்பான்மையில் வென்றார். எனினும், இங்குள்ள இந்தியர்கள் நொர்மலா மீது அதிருப்தி அடைந்துள்ளதாகவும் தெரிய வருகிறது. பூலாய் - மொத்தம் 10,090 இந்திய வாக்காளர்களை கொண்ட பூலாய் (ஜொகூர்) தொகுதியை அம்னோவின் நூர் ஜஸ்லான் 3,226 வாக்குகள் பெரும் பான்மையில் தக்கவைத்துக் கொண்டார். கோலசிலாங்கூர் -சிலாங்கூர் மாநிலத்தின் கோலசிலாங்கூர் தொகுதியில் 460 வாக்குகள் வித்தியாசத்தில் அம்னோவின் இர்மோஹிஜாம் அப்ராஹிம் வெற்றி பெற்றார். இங்கு 13,730 இந்திய வாக்காளர்கள் உள்ளனர். இப்படி இன்னும் பல்வேறு தொகுதிகளில் இந்திய வாக்காளர்களை முன் நிறுத்தி எதிர்க்கட்சிகள் களம் இறங்கும் என்பது உறுதியாகியுள்ளது. அதே சம யம், ம.இ.கா. அதன் வேட்பாளர்களை நிறுத்தக்கூடிய அனைத்து தொகுதிகளிலும் அதன் வேட்பாளர்களை கடுமையான மோதலை எதிர்நோக்குவர் என் பதும் உறுதியாகியுள்ளது. மலேசிய நண்பன் தொடர்ந்து, இந்திய வாக்காளர்கள் பெரும்பான்மையாக உள்ள தொகுதிகள் பற்றிய ஆய்வினை நடத்தி வரும் என்பது குறிப்பிடத்தக்கது. தேர்தலில் ம.இ.கா-வின் நிலவரம் கடந்த 13-ஆவது பொதுத்தேர்தலும் ம.இ.கா-விற்கு மிகப்பெரிய தோல்விகளையே ஏற்படுத்தியது. அக்கட்சி போட்டியிட்ட 9 நாடாளுமன்றத் தொகு திகளில் தாப்பா, சிகாமட், உலுசிலாங்கூர், கேமரன் மலை ஆகிய நான்கு தொகுதிகளை மட்டுமே அதனால் தக்கவைத்துக் கொள்ள முடிந்தது. தாப்பாவில் மத்திய செயலவை உறுப்பினர் டத்தோ எம்.சரவணனும், சிகாமட்டில் தேசியத் தலைவர் டத்தோஸ்ரீ டாக்டர் எஸ்.சுப்பிரமணியமும், உலுசிலாங்கூரில் துணை அமைச்சர் டத்தோ பி.கமலநாதனும், கேமரன் மலையில் முன்னாள் அமைச்சர் டத்தோஸ்ரீ ஜி.பழனிவேலும் வெற்றி பெற்றனர். சுங்கை சிப்புட் (பேரா), காப்பார், சுபாங், கோத்தா ராஜா (சிலாங்கூர்), தெலுக் கெமாங் (நெகிரி செம்பிலான்) ஆகிய தொகுதிகளில் ம.இ.கா.விற்கு தோல்வி ஏற்பட்டது. சுங்கை சிப்புட்டில் டத்தோஸ்ரீ எஸ்.கே.தேவமணி வேட்பாளராக நிறுத்தப்பட்டார். இவருக்கு 18,800 வாக்குகள் கிடைத்த வேளையில், இவரை எதிர்த்துப் போட்டியிட்ட பி.எஸ்.எம்.கட்சியின் மைக்கல் ஜெயகுமாருக்கு 21,593 வாக்குகள் கிடைத்தன. மொத்தம் 2,793 வாக்குகள் வித்தியாசத்தில் தேவமணி தோல்வியைத் தழுவினார். இங்கு மும்முனை போட்டி நிலவியது. காப்பார் தொகுதியின் மொத்த வாக்காளர்கள் 144,369. ம.இ.கா சார்பாக சக்திவேல் அழகப்பன் அங்கு நிறுத்தப்பட்டார். மொத்தம் 46,059 வாக்குகள் பெற்று தோற்றுப்போனார். இவரை எதிர்த்து பி.கே.ஆர்-இன் மணிவண்ணன் கோவிந்தசாமி 69,849 வாக்குகளில் வெற்றி பெற்றார். பெரும்பான்மை வாக்குகள் 23,790 ஆகும். இங்கு அறுவர் களத்தில் இறங்கினர் என்பது குறிப்பிடத்தக்கது. கோத்தா ராஜா நாடாளுமன்ற தொகுதியில் பாஸ் கட்சியின் வேட்பாளர் சித்தி மரியா மஹ்மூட்டிடம் ம.இ.கா வேட்பாளர் டத்தோ முருகேசன் சின் னாண்டவர் 29,711 வாக்குகளில் தோல்வியுற்றார். சித்தி மரியாவிற்கு 59,106 வாக்குகள் கிடைத்தன. பெரும்பான்மை வாக்குகள் 29,395 ஆகும். இங்கு நான்கு முனை போட்டி நிலவியது. சுயேச்சை வேட்பாளராக போட்டியிட்ட உதயக்குமார் பொன்னுசாமிக்கு 2,364 வாக்குகள் கிடைத்தன. தெலுக் கெமாங் தொகுதியில் ம.இ.கா வேட்பாளராக டத்தோ மோகன் வேலாயுதம் நிறுத்தப்பட்டார். மும்முனை போட்டியில் மோகனுக்கு 28,269 வாக் குகளும், பி.கே.ஆர் கட்சியின் கமாருல் பஹரின் அபாஸுக்கு 29,848 வாக்குகளும் விழுந்தன. பெரும்பான்மை வாக்குகள் எண்ணிக்கை 1,579 ஆகும். சுபாங் தொகுதியில் ஐவர் களத்தில் இறங்கினர். ம.இ.கா. வேட்பாளரான பிரகாஷ் ராவ் 39,549 வாக்குகளில் தோல்வியுற்றார். இவருக்கு சரிநிகர் போட்டி கொடுத்த கே.சிவராசா 66,268 வாக்குகளைப் பெற்றார். பெரும்பான்மை வாக்குகள் 26,719. இங்குள்ள மொத்த வாக்காளர்களின் எண்ணிக்கை 128,677 ஆகும். மேற்கண்ட நாடாளுமன்ற தொகுதிகளில் (தெலுக் கெமாங்கை தவிர்த்து) அதிகப் பெரும்பான்மையில் ம.இ.கா வேட்பாளர்கள் தோல்வியுற்றதால் இம்முறை அங்கு போட்டியிடும் வேட்பாளர்களால் மீண்டு வர முடியுமா என்பது கேள்விக்குறியே.சட்டமன்றங்களின் நிலவரங்களை நாளை காண்போம்.


அஸ்மினும் நானும் 2016-இல்தான் அன்னியோன்யமானோம்

பெட்டாலிங் ஜெயா,

பொருளாதார விவகாரத்துறை அமைச்சர் டத்தோஸ்ரீ முகமட் அஸ்மின் அலியும் தாமும் முதலில் 2016ஆம் ஆண்டு அன்னி யோன்யமானதாக ஹாஸிக் அப்துல்லா அப்துல் அஸிஸ் கூறினார். ஆனால் தாங்கள் எப்போதுமே தங்களுடைய தனிப்பட்ட உறவை தங்களுடைய தொழில்முறை கடமைகளில் இருந்து புறம்பாகவே வைத்திருந்ததாக அவர் குறிப்பிட்டார். 2013ஆம் ஆண்டு மலாயா பல்கலைக்கழக மாணவராக இருந்த காலத்தில் இருந்தே, அஸ்மி னுக்கு அரசியல் ஆதரவு வழங்க தாம் முற்பட்டதாக ஹாஸிக் தெரிவித்தார்.

Read More: Malaysia Nanban Tamil Daily on 21.6.2019


புகை பிடிக்க விதிக்கப்பட்டிருக்கும் தடையை மீறுவோருக்கு  நாளை முதல் அபராதம்

உணவகங்கள் உட்பட

அனைத்து தடை செய்யப்பட்ட

பகுதிகளிலும்

புகை பிடிக்க விதிக்கப்பட்டிருக்கும் தடை நாளை ஜனவரி முதல் தேதியில் இருந்து முழுமையாக

அமலுக்கு வருகிறது என்றும் இந்த இடங்களில் புகை பிடிப்போருக்கு 250 வெள்ளி சமாதான

அபராதம் (கம்பவுண்ட்)

விதிக்கப்படும் என்றும் சுகாதார

தலைமை இயக்குநர்

டத்தோ

டாக்டர் நூர்

ஹிஷாம் அப்துல்லா

கூறினார்.

எனினும்,

முதல்

தடவையாக

குற்றம் புரிவோர் அபராத அறிவிக்கை வழங்கப்பட்ட ஒரு மாதத்திற்குள் ஏதாவது ஒரு மாவட்ட சுகாதார அலுவலகத்தில் அபராதம் செலுத்திவிட்டால், அந்த

தொகையை

150

வெள்ளியாக குறைக்க முடியும் என்று அவர் குறிப்பிட்டார்.

இரண்டாவது குற்றத்திற்கு

அபராத தொகை குறைக்கப்படாது

என்றும் 250

வெள்ளியை முழுமையாக செலுத்த வேண்டும் என்றும் அவர் தெரிவித்தார்.

மூன்றாவது மற்றும் அடுத்தடுத்து

குற்றம் புரிவோருக்கு அதிகபட்ச அபராதத் தொகையான

350 வெள்ளி விதிக்கப்படும்.

உணவக உரிமையாளர்கள் தங்களுடைய

கடைகளில் புகை பிடிக்கப்படாததை உறுதி செய்ய வேண்டும்.

சிகரெட் சாம்பல்

தட்டுகள், ஷிஷா சேவைகள் போன்ற வசதிகளை வழங்குவதற்கும் அவர்களுக்கு தடை விதிக்கப்பட்டுள்ளது" என்றார் அவர்.

ஜனவரி முதல்

தேதியில்

இருந்து, உணவக உரிமையாளர்களுக்கும் முதலாவது

மற்றும் இரண்டாவது குற்றங்களுக்காக 250 வெள்ளி விதிக்கப்படும். அதே வேளையில் மூன்றாவது மற்றும் அடுத்தடுத்த

குற்றங்களுக்கு 350

வெள்ளி அபராதம் விதிக்கப்படும்" என்று அவர் நேற்று ஓர்

அறிக்கையில் குறிப்பிட்டார்.


பாரா ஆசியான் விளையாட்டுப் போட்டியில் ஹாட்ரிக் தங்கப்பதக்கம் வென்றார் தவனேஸ்வரன்

பாரா ஆசியான் விளையாட்டுப் போட்டியில் ஹாட்ரிக் தங்கப்பதக்கம் வென்று தேசிய வீரர் தவனேஸ்வரன் சுப்பிரமணியம் புதிய சாதனையை பதிவு செய்துள்ளார்.புக்கிட்ஜாலில் அரங்கில் நடைபெற்ற 200 மீட்டர் ஓட்டப் போட்டியை 24.15 வினாடிகளில் முடித்ததுடன் தங்கப்பதக்கத்தையும் தட்டிச் சென்றார்.

தவனேஸ்வரன் ஏற்கெனவே 100 மீட்டர், 400 மீட்டர் போட்டிகளில் தங்கப்பதக்கம் வென்றதுடன் 4x100 மீட்டர் ஓட்டப் போட்டியில் வெள்ளிப்பதக்கம் வென்றார்.ஆக மொத்தத்தில் பாரா ஆசியான் போட்டியில் 3 தங்கம், 1 வெள்ளி என 4 பதக்கங்களை தவனேஸ்வரன் வென்றுள்ளார்.

READ MORE: MALAYSIA NANBAN NEWS PAPER ON 23.9.2017


அதிகாரிகள் புடைசூழ துப்பாக்கி கேக் வெட்டிய கொலைக்கைதி

பெங்களூரு:

அடுத்தடுத்த சர்ச்சைகளில் சிக்கி வரும் பெங்களூரு பரப்பன அக்ரஹாரா சிறையில் கொலைக்கைதி ஒருவர் அதிகாரிகள் புடைசூழ கேக் வெட்டி பிறந்தநாள் கொண்டாடியது அம்பலமாகியுள்ளது. பெங்களூருவை சேர்ந்த ஸ்ரீனிவாஸ் என்பவரே சிறையில் பிறந்தநாள் கொண்டாடியவர் ஆவார். அரசியல் செல்வாக்கு, பணபலம் கொண்ட இவரது பிறந்தநாளை அமர்க்களப்படுத்த நினைத்த சிறை அதிகாரிகள் துப்பாக்கி வடிவிலான 6 கிலோ எடையுள்ள கேக்கை சொந்த செலவில் வரவழைத்தனர். உறவினர்கள், நண்பர்கள் மத்தியில் ஸ்ரீநிவாஸை அந்த கேக்கை வெட்ட வைத்த அதிகாரிகள் அகமகிழ்ந்து நின்ற புகைப்படங்கள் தற்போது வெளியாகியுள்ளன.

பரப்பன அக்ரஹாரா சிறையில் விதிகளை மீறி சசிகலா உள்ளிட்ட கைதிகளுக்கு வசதிகள் செய்து தரப்படுவதாக டிஐஜி ரூபா அளித்த அறிக்கை பரபரப்பை ஏற்படுத்தியது. அவரது குற்றச்சாட்டுகள் அனைத்தும் உண்மை தான் என்பதற்கு சான்றாக அமைத்துள்ளது கொலைக்குற்றவாளியின் பிறந்தநாள் விழா. பரப்பன அக்ரஹாரா சிறை முறைகேடுகளை விசாரிக்கும் உயர்மட்ட குழு கொலைக்கைதி துப்பாக்கி கேக் வெட்டியதையும் கணக்கில் எடுத்துக்கொள்ளுமா என கேள்வி எழுந்துள்ளது.


பொறுத்திருந்து பாருங்கள்!’ - கர்நாடகா தேர்தல் விவகாரத்தில் தமிழிசை உறுதி

கட்சி நிகழ்ச்சிகளில் கலந்துகொள்ள சென்னையிலிருந்து விமானம் மூலம் திருச்சி வந்த தமிழக பி.ஜே.பி மாநிலத் தலைவர் தமிழிசை சௌந்தரராஜன், திருச்சி விமான நிலையத்தில் பத்திரிகையாளர்களைச் சந்தித்தார்.

அப்போது தமிழிசை சவுந்தரராஜன்,“கர்நாடகத்தில் பி.ஜே.பி ஆட்சி அமைத்தால்தான் தமிழகத்துடன் கர்நாடக அரசு நல்லுறவு ஏற்படும். மதச்சார்பற்ற ஜனதா தளம் பி.ஜே.பி- க்கு ஆதரவாகவும் காங்கிரஸுக்கு எதிராகவும் இருந்துள்ளது. கர்நாடகாவில் தேர்தல் சதவிகிதத்தைப் பார்க்காதீர்கள், கர்நாடகாவில் பி.ஜே.பி-க்கு மக்கள் மிகப்பெரிய ஆதரவு அளித்துள்ளார்கள். ஒட்டுமொத்த மக்களின் மனநிலையை இது குறிக்கிறது. எனவேதான் மொத்த மக்களும் பி.ஜே.பி-க்குதான் ஆதரவாக இருக்கிறார்கள் என்பதைக் கர்நாடகத் தேர்தல் காண்பிக்கிறது.

பி.ஜே.பி 104 இடம்தான் பிடித்துள்ளது என்று சொல்ல வேண்டாம். கடந்த தேர்தலில் வெறும் 40 இடத்தில் இருந்த நாங்கள், தற்போது 104 இடத்துக்கு வந்துள்ளோம். கர்நாடகாவில் பி.ஜே.பி மிகப்பெரிய வெற்றி பெற்றுள்ளது என்றார். மேலும், காவிரி நதிநீர் பங்கீட்டில் எந்த மாநிலமும் வஞ்சிக்கப்படாமல் மத்திய அரசு செயல்படும். மத்திய அரசுக்கு அந்தப் பொறுப்பு உள்ளது.

பி.ஜே.பி மதம்சார்ந்த கட்சி என்று முத்திரை குத்துகிறார்கள். ஆனால், மத சார்புள்ள கட்சி காங்கிரஸ்தான். கர்நாடகாவில் பிரிவினை யைத் தூண்டியவர்களான வாட்டாள் நாகராஜ், சித்தராமையா போன்றவர்கள் தோல்வி அடைந்துள்ளனர். அவரிடம், பி.ஜே.பி எந்தக் கட்சியுடனும் கூட்டணி இல்லை என்று கூறிவரும் நிலையில் எப்படி கர்நாடகாவில் ஆட்சியமைக்க முடியும் என்ற கேள்விக்கு தமிழிசை, `பொறுத்திருங்கள். அங்கு நிச்சயம் பா.ஜ.க ஆட்சி அமைக்கும்’’ என்றார்.


சிரம்பான் மாவட்ட போலீஸ் போதைப் பொருள் ஒழிப்புப் பிரிவின் தலைவராக  வரலட்சுமி  நியமனம்!

சிரம்பான் மாவட்ட போலீஸ் போதைப் பொருள் ஒழிப்புப் பிரிவின் தலைவர் டிஎஸ்பி நோர் முகமட் ஹசார் மட் சின் கிளந்தான் மாநிலத்திற்கு மாற்றலாகி போவதால் அவர் வகித்த பதவிக்கு இன்ஸ்பெக்டர் வரலட்சுமி த/பெ ஜெயபாலன் நியமிக்கப்பட்டார். நேற்று காலை 11 மணியளவில் சிரம்பான் 2, போலீஸ் தலைமையகத்தில் மாவட்ட போலீஸ் ஓசிபிடி ஏசிபி தியோ ஹோக் போ தலைமையில் இந்த பதவி பரிமாற்றம் சடங்கு நடைபெற்றது. சிரம்பான் மாவட்டத்தில் பல போதைப் பொருள் குற்றச் செயல்களை முறியடித்து சிறப்பான முறையில் சேவை யாற்றிய டிஎஸ்பி நோர் முகமட்டிற்கு பதிலாக இன்ஸ்பெக்டர் வரலட்சுமி ஜெயபாலன் இப்பொறுப்பை ஏற்று சிறந்த சேவையாற்ற முடியும் என்று ஓசிபிடி தியோ ஹோக் போ நம்பிக்கை கூறினார்.


போதைப்பொருளை மறந்தும் நெருங்காதீர்கள்.  தூக்கிலிடப்பட்ட பிரபுவின் கடைசி வார்த்தைகள்.

சிங்கப்பூர்,

ஒவ்வொரு தூக்குத்தண்டனை கைதிகளிடத்திலும் கடைசியாக கேட்கப்படும் கேள்வி - உன் கடைசி ஆசை என்ன என்பதுதான். அப்படி ஒரு சந்தர்ப்பம் 31 வயது மலேசியரான பிரபு பத்மநாதனுக்கு வழங்கப்பட்ட வேளையில், ‘போதைப்பொருளை மறந்தும் நெருங்காதீர்கள்’ என்ற பயனுள்ள தகவலை விட்டுச்சென்றுள்ள அவருக்கு சிங்கப்பூரின் சாங்கி சிறைச் சாலையில் தூக்குத்தண்டனை நிறைவேற்றப்பட்டுள்ளது.

Read More: Malaysia Nanban Tamil Daily on 27.10.2018


காற்று மாசுபாட்டை கட்டுப்படுத்த பாரிஸில் மாதத்தில் ஒருநாளில் கார்களுக்கு தடை

பாரிஸ்,

காற்று மாசுபாட்டை கட்டுப்படுத்தும் விதமாக பிரான்ஸ் தலைநகர் பாரிஸில் மாதம் தோறும் முதல் ஞாயிறு அன்று கார்களை இயக்க தடை விதிக்கப்ப ட்டுள்ளது.

ஐரோப்பிய நாடுகளிலேயே பிரான்ஸ் தலைநகர் பாரிஸில் தான் காற்று மிக அதிகமாக மாசுபட்டுள்ளது. இதனை கட்டுப்படுத்தும் விதமாக பல்வேறு நட வடிக்கைகளை நகர நிர்வாகம் மேற்கொண்டு வருகிறது. அதன் ஒரு பகுதியாக மாதத்தின் முதல் ஞாயிற்றுக்கிழமையில் முக்கிய பகுதிகளில் கார்களை இயக்க தடை விதிக்கப்பட்டுள்ளது.

காலை 10 மணி முதல் மாலை 6 மணி வரை இரு சக்கர வாகனங்கள், மிதி வண்டிகள் மற்றும் சாலையோர நடைப்பாதை ஆகியவற்றை அன்று ஒருநாள் மட்டும் பொதுமக்கள் பயன்படுத்தும்படி அறிவுறுத்தப்பட்டுள்ளது. எனினும் மருத்துவ அவசர வாகனங்களுக்கு இந்த தடையில் இருந்து விலக்கு அளிக்க ப்பட்டுள்ளது.


இந்துக்களின் எண்ணிக்கை குறைவதுபற்றி ஆர்.எஸ்.எஸ். தலைவர் ஏன் கவலைப்படவேண்டும்? கி.வீரமணி

இந்தியாவில் இந்துக்களின் எண்ணிக்கை குறைவதுபற்றி ஆர்.எஸ்.எஸ். தலைவர் ஏன் கவலைப்படவேண்டும்? மக்கள் தொகைக் கட்டுப்பாடு என்னும் மத்திய அரசின் கொள்கைக்கு இது எதிரானதல்லவா என்று வினா எழுப்பி திராவிடர்  கழகத் தலைவர்  தமிழர் தலைவர் ஆசிரியர் கி.வீரமணி விடு த்துள்ள அறிக்கை  வருமாறு:

''விஷ உருண்டைக்குச் சர்க்கரைப் பூசிய'' பேச்சாகும்!

ஆர்.எஸ்.எஸ். அமைப்பான ஆரிய பார்ப்பனிய சனாதன தர்மத்தின் பாதுகாவல் அமைப்பின் தலைவர் மோகன் பகவத் அவர்கள் டில்லியில் பேசிய மூன்று நாள் உரையும் ஆர்.எஸ்.எஸ். அமைப்பின்மீது மற்றவர்கள் வைக்கும் வகுப்புவாத, மதவாத, ஜாதி வாதங்களை ஏற்காமல், விளக்கம் அளிப்பதற்காக - நாம் நேற்றே குறிப்பிட்டதுபோல, விஷ உருண்டைக்குச் சர்க்கரைப் பூசிய பேச்சேயாகும்!

நாடு முழுவதும் அதனைப் புரிந்துகொள்ள அத்தனைப் பேரும் முன்வந்துவிட்டார்கள்; அதன் வளர்ச்சி, தேச நலன் என்ற முகமூடிகள் கழன்று விட்டன என்பதால், புதிதாக இப்படி ஒரு புதிய போக்குக் காட்டி தீரவேண்டிய நெருக்கடி - அண்மையில் வரவிருக்கும் 5 மாநில சட்டமன்றத் தேர்தல்கள், அதற்கடுத்து 2019 பொதுத் தேர்தல் - இவைகளில் தங்களுக்கு வாக்காளர்களின் ஆதரவு கிட்டாது என்றே புரிந்து இப்போது சில ‘‘வார்த்தை ஜால’’ ‘‘உத்திகளிலும்‘’, ‘‘வித்தைகளிலும்‘’ இப்படி ஈடுபட்டு வாக்காளர்கள் கண்களில் மண்ணைத் தூவி அவர்கள் கையில் உள்ள வாக்குச் சீட்டைப் பறிப்பதற்கான சூழ்ச்சி ஏற்பாடேயாகும்!

மதச்சார்பின்மையும் - இந்துராஜ்ஜியமும் ஒன்றா?

‘‘மதச்சார்பின்மையை - அரசியல் சட்டத்தை மதிக்கிறோம். ஆனால், இந்தியாவில் உள்ள அத்தனைப் பேரும் இந்துக்களே - இந்துத்துவாவை - இந்துராஷ்டிரத்தை ஏற்படுத்தவேண்டும். இந்து மக்கள் தொகை குறைந்து வருகிறது. அது கவலையளிக்கிறது; அது தடுக்கப்பட்டாக வேண்டும்‘’ என்கின்றனர். இந்தியாவை ஏற்றால், அதில் ஏன் மத ரீதியான மக்கள் தொகை பார்வை உள்ளே நுழைகிறது. இது ஒரு சுய  முரண்பாடு அல்லவா?

இந்து மக்கள் எண்ணிக்கை குறைந்தால் என்ன?

பெருகிவரும் இந்திய நாட்டின் மக்கள் தொகை, சீனாவையும் தோற்கடிக்கக் கூடிய அளவுக்கு வந்துவிடுமோ என்ற அரசின் கொள்கை ரீதியான கவலை இருக்கும்போது, இதில் குறிப்பிட்ட மதம் இந்து மதம் மட்டும் பெருகிடவில்லையே என்று கவலை காட்டுவது எவ்வகையில் ஏற்கத்தக்கது? இதுதான் தேச நலன் காப்பா?

மத்திய அரசின் குடும்பக் கட்டுப்பாடு கொள்கைக்கு விரோதமல்லவா? இதில் மதப் பார்வையா முக்கியம்? மனிதகுல - நாட்டு வளர்ச்சிப் பார்வையல்லவா முக்கியம்?

பிரச்சினைக்குத் தீர்வு அல்ல - சிக்கலே!

முஸ்லிம்கள் விரோதிகள் இல்லையாம்! தேச ஒற்றுமைக்கே முன்னுரிமை என்றால், இராமனுக்கு கோவில் கட்டவேண்டுமாம்! அதுவும் பாபர் மசூதி இடிக்கப்பட்ட இடத்திலேயே என்பதும், இதனை முஸ்லிம்கள் ஏற்கவேண்டும் என்பதும், காஷ்மீர் மாநிலத்திற்குரிய தனி அந்தஸ்து தரும் 370 ஆவது அரசியல் சட்ட விதி நீக்கம் - 35-ஏ பிரிவு நீக்கம் கோருவதும், - இந்தியாவில் உள்ளவர்கள் அனைவரும் இந்துக்கள் என்று கூறுவதும், பிரச்சினைக்குத் தீர்வா? அல்லது பிரச்சினையை மேலும் சிக்கலாக்குவதா? பெட்ரோலை ஊற்றியா தீயை அணைப்பது?

ஆர்.எஸ்.எஸ். அமைப்பு ஜனநாயக அமைப்பாம்! என்னே வேடிக்கை?

அப்படியானால், 1925 முதல் இதுவரை அதன் முக்கிய தலைவராக வந்தவர்கள் அத்தனைப் பேரும் மகாராட்டிர பார்ப்பனர்களே - அதுவும் சித்பவன் பார்ப்பனப் பிரிவினைச் சேர்ந்தவர்களாக அமைந்தது எப்படி? (ராஜேந்திர சிங் என்பவரின் பதவிக்காலம் ஒரு சிறு இடைவெளி).

ஆர்.எஸ்.எசுக்குச் சட்ட திட்டங்கள் எப்பொழுது வந்தது?

1948 இல் காந்தியாரை கோட்சே சுட்ட போது வி.டி.சவர்க்கார் போன்றவர்கள் அதில் ஈடுபட்ட குற்றவாளிகள் ஆன நிலையில், ஆர்.எஸ்.எஸ். அமைப்பு தடை செய்யப்பட்டபோது, கோல்வால்கரை நோக்கி பிரதமர் நேரு, உங்கள் அமைப்புக்கென சட்ட திட்டங்கள், உறுப்பினர் சேர்க்கைக்கூட ஏதும் கிடையாதே என்று சுட்டிக்காட்டிய பிறகு (‘எச்.வி.ஆர்.அய்யங்கார் - கோல்வால்கர் கடிதங்கள்’ சிறையில் இருந்தபோது எழுதியவைகளே சான்று) தானே எழுதப்பட்ட சட்ட திட்டங்கள்!

லவ் ஜிகாத் என்பது என்ன?

கலப்புத் திருமணத்தை எதிர்க்கமாட்டார்களாம்; (ஆதரிப்போம் என்று கூறவில்லை என்பதை கவனிக்கவேண்டும்) அப்படியானால், ‘‘லவ் ஜிகாத்’’, ‘‘பசுப் பாதுகாவலர்கள்’’ என்ற சொற்றொடர் போன்ற புதிய சொல்லாட்சிகள் எப்படி வந்தன? யாரிடமிருந்து கிளம்பின?
மகளிருக்கு இப்போதும்கூட அந்த அமைப்பில் தலைமைத்துவ வாய்ப்பு உண்டா? ‘‘சேவிகா அமைப்பு’’ கூட பின்னால் (1935) ஏற்படுத்தப்பட்டதுதானே!

இட ஒதுக்கீடு - திடீர் பல்டி!

இட ஒதுக்கீடுபற்றி ‘திடீர் பல்டி’ எப்போது அடித்தார் மோகன் பகவத் - 2015 இல் பீகார் தேர்தலில் தோல்வி பயம் கண்ட பிறகுதான் ‘360 டிகிரி’-க்கு நேர்மாறாக மாறி அதுவும் மோடி - பா.ஜ.க.வினருக்கு அங்கே ஏற்பட்ட எதிர்ப்பு காரணமாகத்தானே!

மண்டல் கமிஷன் பரிந்துரையில் ஒன்றே ஒன்றை வி.பி.சிங் பிரதமராக இருந்தபோது அமுல்படுத்தியதைக்கூட சகிக்காமல் - ஏற்காமல்தானே 10 மாதங்களில் அவரது ஆட்சிக்கு வெளியேயிருந்து அவரது ஆட்சிக்கு பா.ஜ.க. - ஆர்.எஸ்.எஸ். தந்த ஆதரவினை வாபஸ் பெற்று, அவரது ஆட்சிக்காகவே கவிழ்த்ததை எளிதில் மக்களுக்கு மறந்து போய்விடுமா?

முன்பு தந்தை பெரியார் அவர்கள் சென்னை உயர்நீதிமன்றத்தில் கொடுத்த வாக்குமூலத்தில் சொன்ன அதே கருத்து இன்றுள்ள ஆர்.எஸ்.எஸ். - பார்ப்பனிய அமைப்புக்கு 100-க்கு 100 பொருந்தும்.

நீதிமன்றத்திலேயே தந்தை பெரியார் சொன்னது!

‘‘வாயில் - நாக்கில் குற்றமிருந்தால் ஒழிய தேன் கசக்காது; வேம்பு இனிக்காது. பிறவியில் மாறுதல் இருந்தால் ஒழிய - புலி புல்லைத் தின்னாது; ஆடு மனிதனைக் கடிக்காது. அதுபோலவாக்கும் நம் நாட்டுப் பார்ப்பனர் தன்மை.’’ஏமாற்றாதீர்! ஏமாறாதீர்!!


ஆறு லட்சம் வெள்ளியுடன் தப்பிச் சென்ற மோசடி நபர் கைது

கடந்த மாதம் இங்கு டாமன் சாராவிலுள்ள ஒரு பொருளகத் தினுள் நயமாகப் பேசி நுழைந்து பாதுகாப்பு அறையி லிருந்து ஆறு லட்சம் வெள்ளியுடன் தப்பிச் சென்ற மோசடி நபரை போலீஸ் கடந்த செவ் வாயன்று மாலை 7 மணியளவில் மலாக்காவிலுள்ள அவரது இல்லத்தில் கைது செய் துள்ளது. முப்பதாவது வயதுகளில் உள்ள ஐயத்திற்குரிய அந்நபரை கோலாலம்பூரைச் சார்ந்த துப்பறியும் போலீஸ் குழு பிடித் துள்ளது. அவர் கடந்த மூன்று வாரங்களாக தலைமறைவாக இருந்துள்ளார்.

ஐயத்திற்குரிய அந்நபரின் இருப்பிடம் குறித்து துப்பு கிடைத்ததையடுத்து அவரை கண்காணிக்கும்விதமாக போலீஸ் குழு மலாக்கா சென்றது. திரு மணமாகி  இரு பிள்ளை களுக்கு தந்தையான அந்நபரை புலனாய்வுக்கு உதவும் வகையில் போலீசார் தலைநகருக்கு கொண்டு வந்துள்ளனர்.

Read More:Malaysia Nanban News paper on 5.10.2017


முன்னாள் அமெரிக்க அதிபர் சீனியர் புஷ்-ஷின் மனைவி காலமானார்..!

அமெரிக்காவின் முன்னாள் அதிபர் ஜார்ஜ் ஹெச்.டபிள்யூ.புஷ்-ஷின் மனைவி பார்பரா புஷ் காலமானர்.

அமெரிக்காவின் 41-வது அதிபர் ஜார்ஜ் ஹெச்.டபிள்யூ புஷ்-ஷின் மனைவியும், 43-வது அதிபர் ஜார்ஜ் புஷ்-ஷின் தாயுமான பார்பரா புஷ், உடல் நலக்குறைவால் தனது 92-வது வயதில் காலமானார். நியூயார்க் நகரத்தில், 1925 ஜூன் 8-ம் தேதி பார்பரா பியர்ஸாக புஷ் பிறந்தார். அவர் 1945-ம் ஆண்டில், ஜார்ஜ் புஷ்-ஷை திருமணம் செய்து கொண்டார். 1989 முதல் 1993 வரை அமெரிக்காவின் முதல் குடிமகளாக இருந்துள்ளார். மேலும் இவர் அமெரிக்காவின் முதல் குடிமகளாக இருந்தபோது, உலகளாவிய கல்வியறிவு செயல்களை முன்னெடுக்க ஒரு அறக்கட்டளையும் நிறுவியுள்ளார்.

பார்பரா புஷ் உடல் நலக்குறைவால் பாதிக்கப்பட்டிருந்த நிலையில், இன்று காலை உயிரிழந்தார். இந்தத் தகவலை புஷ் குடும்பத்தின் செய்தித் தொடர்பா ளர் ஜிம் மெக்ராத் உறுதிப்படுத்தியுள்ளார். பார்பராவின் இறுதிச் சடங்குகள்குறித்த அறிவிப்பு விரைவில் வெளியாகும் எனவும் தெரி வித்துள்ளார்.

கடந்த ஏப்ரல் 15-ம் தேதி, ஜிம் மெக்ராத் தனது டிவிட்டர் பக்கத்தில் பார்பராவின் உடல் நிலைகுறித்து அறிவிப்பு ஒன்றை வெளியிட்டிருந்தார். அதில், 'பார்பரா புஷ் தொடர்ச்சியான மருத்துவ சிகிச்சையை விரும்பவில்லை. தற்போது அவருக்கு குடும்பத்தினரின் ஆறுதல் மட்டுமே தேவைப்படுகிறது. அவர் இரும்பு பெண். உடல் நிலைபற்றி அவருக்கு கவலையில்லை” எனத் தெரிவித்திருந்தது குறிப்பிடத்தக்கது.


பெண்கள் ஜீன்ஸ், செல்போன் பயன்படுத்தப் கூடாது... ராஜஸ்தான் கிராம பஞ்சாயத்து அதிரடி!

ஜெய்ப்பூர் ராஜஸ்தான் மாநிலம் டோல்பூர் என்ற கிராமத்தில் பெண்கள் ஜீன்ஸ் மற்றும் ஆடவரை ஈர்க்கும் ஆடைகளை அணியத் தடை விதிக்கப்பட்டுள்ளது. கலாச்சார சீரழிவிற்கு வழிவகுப்பதால் பெண்கள் ஜீன்ஸ் அணிவதற்கு தடை விதித்து ராஜஸ்தான் மாநிலம் பல்தியாபுரா பஞ்சாயத்து கூட்டத்தில் தீர் மானம் நிறைவேற்றப்பட்டுள்ளது. இது குறித்து கிராம பஞ்சாயத்து உறுப்பினர் பேசும் போது, ஆண்களை ஈர்க்கும் வகையில் பெண்கள் ஆடைகளை அணியக் கூடாது, ஜீன்ஸ், செல்போன் பயன்படுத்தக் கூடாது என்று தீர்மானம் போட்டுள்ளோம். மேற்கத்திய கலாச்சார முறையை பின்பற்றுவதன் மூலம் கலாச்சார சீரழிவு ஏற்படுவதோடு, பாலியல் வன்கொடுமை குற்றங்களும் அதிகரிக்கின்றன. இதனை தவிர்க்கும் பொருட்டே இந்த விதிமுறைகள் கொண்டு வரப்பட்டுள்ளதாக விளக்கமும் தருகிறார். தற்போதைய காலகட்டத்தில் கிராமத்து பெண்கள் கூட மேற்கத்திய ஆடைகளையே அணிகின்றனர். அதற்கு தடை விதிக்க வேண்டும் என்று பெண்களின் பெற்றோர்களிடம் வலியுறுத்தியுள்ளோம். அதோடு அவர்களின் செயல்களையும் கண்காணிக்க உத்தரவிட்டுள்ளோம், என்கிறார் பஞ்சாயத்து தலைவர் கனசில் ஹரியோம் சிங் பார்மர். பெண்கள் ஆடை சுதந்திரத்தை கையில் எடுப்பதாலேயே பலாத்காரம், பாலியல் வன்கொடுமைகள் அதிகரித்துள்ளதாகவும் அவர் கூறுகிறார். கலாச்சார சீரழிவு என்று வந்தால் அதை ஒரு போதும் கிராமத்தில் அனுமதிக்க மாட்டோம் என்றும் கூறுகிறார் பஞ்சாயத்து தலைவர். கஷ்வாஷ் இனத்தை சேர்ந்த சுமார் 2 ஆயிரத்து 500 பேர் வசிக்கும் பல்தியாபுரா கிராமத்தைப் போலவே கன்சில் பஞ்சாயத்திற்கு உட்பட்ட அனைத்து பஞ் சாயத்துகளிலும் இந்த தீர்மானம் நிறைவேற்றப்பட உள்ளதாக தெரிவிக்கப்பட்டுள்ளது. மதுப்பழகத்தை ஒழிப்பதற்காகவும் இந்த கிராம சபையில் தீர் மானம் போடப்பட்டுள்ளது. கிராமத்தில் இருக்கும் எவரேனும் மது அருந்தினால் ரூ. 1,100 அபராதம், மது அருந்துவோர் பற்றி புகார் அளிப்பவருக்கு ரூ.500 சன்மானம் என்றும் அறிவித்துள்ளது. மேலும் இந்த கிராமத்தில் உள்ள அனைத்து கடைகளிகும் புகையிலைப் பொருட்கள் விற்பனைத் தடை செய்யப்பட்டுள்ளது. உயிருக்கு கேடு விளைவிக்கும் புகையிலை, மதுபானம் உள்ளிட்டவற்றிற்கு தடை விதிப்பது பாராட்டப்பட வேண்டிய விஷயம் தான். ஆனால் பெண்கள் ஜீன்ஸ் அணிவதால் கலாச்சார சீரழிவு ஏற்படும் என்பது தான் அபத்தமாக இருக்கிறது. இது குறித்து கருத்து தெரிவித்துள்ள டோல்புர் மாவட்ட துணை கலெக்டர் மது, புகையிலைக்கு தடை விதிப்பது வரவேற்க வேண்டிய விஷயம். பெண்களுக்கு ஆடைக்கட்டுப்பாடு விதிப்பது சட்டவிரோதமானது, இது வரை இந்த தீர்மானம் குறித்து எந்தப் புகாரும் வரவில்லை, விரைவில் உரிய புகார் பெற்று நடவடிக்கை எடுக்கப்படும் என்று அவர் உறுதியளித்துள்ளார்.


ஆஸ்திரேலியாவை தாக்கப்போகும் பெரும் சூறாவளி!

ஆஸ்திரேலியா நாட்டில் புதிதாக சூறாவளி ஒன்று உருவாகி விரைவில் கரையைக் கடக்க உள்ளதால் வீடுகளை விட்டு வெளியேறி பாதுகாப்பான இடங்களில் தஞ்சம் அடைய பொதுமக்களுக்கு உத்தரவிடப்பட்டுள்ளது. ஆஸ்திரேலியாவில் உள்ள Queensland கடற் கரைப் பகுதியில் தான் ‘debbie’ என்ற சூறாவளி உருவாகி வலுப்பெற்று வருகிறது. தற்போதுள்ள சூழலில் இந்த சூறாவளி கரையைக் கடக்கும்போது 130 முதல் 150 கி.மீ வேகத்தில் பலத்த காற்று வீசுவதுடன் கன மழையும் பெய்யக்கூடும். வானிலை மையம் வெளியிட்டுள்ள தகவலில், இந்த சூறாவளியானது Townsville என்ற கடற்கரை நகரை தாக்க அதிக வாய்ப்புகள் உள்ளதாக தெரிவிக்கப்பட்டுள்ளது. எனவே, இப்பகுதியில் வசிக்கும் சுமார் 1,80,000 மக்கள் தங்களுடைய குடியிருப்புகளை விட்டு வெளியேறி பாதுகாப்பான இடங்க ளில் தஞ்சம் அடையுமாறு உத்தரவிடப்பட்டுள்ளது.‘debbie’ சூறாவளியானது வரும் திங்கள்கிழமை காலை வேளையில் கரையைக் கடக்கும் எனவும், சில நேரங்களில் முன்னதாகவே கரையைக் கடக்க வாய்ப்புள்ளதாக வானிலை மையம் எச்சரிக்கை விடுத் துள்ளது.


அம்னோவை நாங்கள் வெளியேற்றுவோம். மசீச எச்சரிக்கை

கோலாலம்பூர்,

சமயம் சார்ந்த அரசியல் திசையினை நோக்கி அம்னோ பயணிக்குமானால் அக்கட்சியினை மசீச  தேசிய முன்னணியிலிருந்து அநேகமாக வெளியே ற்றும் என்று  மசீசவின் தேசியத் தலைவர்  டத்தோ ஸ்ரீ லியோவ்  தியோங் லாய்  எச்சரிக்கை விடுத்துள்ளார். நேற்று கட்சித் தலைவர் சிலாங்கூர்  மாநில மசீச மாநாட்டில்   உரையாற்றினார். பல இன  கலாச்சாரத்தை தேசிய முன்னணி தொடர்ந்து பேணிக்காத்து வர வேண்டும்.

Read More: Malaysia Nanban Tamil Daily on 24.9.2018


நடுவானில் பயணிகளை மரணபீதியை ஏற்படுத்திய ஏர் ஆசியா விமானம்

பெட்டாலிங் ஜெயா, பெர்த்திலிருந்து கோலாலம்பூர் புறப்பட்ட ஏர் ஆசியா விமானம், நடுவானில் ஏற்பட்ட இயந்திரக் கோளாறு காரணமாக 90 நிமிடங்களுக்குப் பிறகு 359 பயணிகளுடன் மீண்டும் பெர்த் விமான நிலையத்தில் தரையிறக்கப்பட்டது.சலவை இயந்திரத்தைப் போல விமானம் குலுங்கியது என்று ஒரு பயணி தெரிவித்த வேளையில், விமானத்தின் இரட்டை இயந்திரங்கள் ஒன்றின் கத்தி உடைந்ததில் ஒற்றை இயந்திரத்தின் உதவியுடன் விமானம் தரையிறங் கியது என்ற அதிர்ச்சித் தரும் தகவலை ஆஸ்திரேலிய நாளேடு ஒன்று வெளியிட்டது. ஞாயிற்றுக்கிழமை காலையில் 7.00 மணிக்கு ஏர் ஆசியா டி7237 ரக விமானம் பெர்த்திலிருந்து கோலாலம்பூர் புறப்பட்டது. அதன் பயணத்தில் 90 நிமிடங்களுக்கு பிறகு இயந்திரத்தில் வெடிக்கும் சத்தம் கேட்டதை தொடர்ந்து விமானத்தில் கடுமையான அதிர்வுகள் ஏற்பட்டன. என்ன செய்வதென்று தெரியாத நிலையில் பயணிகள் சிலர் மரண பீதியில் ஆழ்ந்திருக்க, இன்னும் சிலர் சம்பவம் குறித்து சமூக வலைத்தளத்தில் பதிவு செய்யும் செயலில் ஈடுபட்டிருந்தனர். இந்த நிலையில் விமானியிடமிருந்து வந்த தகவல் மேலும் திகிலை ஏற்படுத்தியது. பயணிகள் கவனத்திற்கு, நீங்கள் அளிக்கும் ஒத்துழைப்பில்தான் நமது பாதுகாப்பும், உயிர் பிழைத்தலும் இருக்கிறது. கடவுளை வேண்டிக்கொள்ளுங்கள் என்று விமானி அறிவித்ததும் ஒன்றும் செய்ய இயலாத நிலை யில் பயணிகள் அனைவரும், குலுங்கிக் கொண்டிருக்கும் விமானத்தில் அவரவர் கடவுளை பிரார்த்தித்தவாறு அமர்ந்திருந்தனர். பிறகு, விமானம் மீண்டும் பெர்த்திற்கு திருப்பி விடப்பட்டு, பாதுகாப்புடன் தரையிறக்கப்பட்டது. எனினும், இந்த பீதியிலிருந்து விடுபட பயணிகளுக்கு வெகு நேரம் பிடித்தது.ஏர் ஆசியாவை பொறுத்த வரையில், பயணிகளை பீதியில் ஆழ்த்திய இரண்டாவது சம்பவம் இதுவாகும். இம்மாத தொடக்கத்தில் ஏர்பஸ் ஏ330 ரக விமானத்தில் ஏற்பட்ட கோளாறின் காரணமாக மீண்டும் சிட்னியில் தரையிறக்கப்பட்டது. மூன்று ஆண்டுகளுக்கு முன்பு, ஏர் ஆசியா விமானம் ஒன்று இயந்திரக் கோளாறு காரணமாக ஜாவா கடலில் விழுந்து நொறுங்கியது. அதில் பயணித்த அனைத்து பயணிகளும் மரணமடைந்தனர்.இதனிடையே, விமான பராமரிப்பு பணிகளை தாங்கள் முறையாக மேற்கொண்டு வருவதாக ஏர் ஆசியா நேற்று அறிக்கை வழி தெரிவித்தது. ஆஸ்திரேலியா உட்பட தாங்கள் செயல்படும் நாடுகளில் அந்தந்த விதிமுறைகளுக்கு ஏற்பவே தாங்கள் பாதுகாப்பு அம்சங்களை கடைபிடித்து வருவதாக அது குறிப்பிட்டது. கடந்த ஞாயிற்றுக்கிழமை நிகழ்ந்த விமான தொழில்நுட்ப கோளாறுக்கான காரணத்தை ஏர் ஆசியா ஆராய வேண்டும் என்று போக்குவரத்து துணை அமைச்சர் அஜிஸ் கப்ரவி கூறியிருந்தது தொடர்பில் ஏர் ஆசியா இந்த விளக்கத்தை அளித்துள்ளது.